
Az emberi ész természetében van, hogy a dolgokat vizsgálja, s 
azoknak a mivoltáról és viszonyairól magának felfogást alkosson, le- 
gyenek a dolgok akár anyagiak, akár szellemiek. Ez az emberi észnek 
benrejlő, eredeti, ős tulajdonsága, s minden ismerétnek és tudománynak 
szükségképpeni, nélkülözhetlen feltétele. Ez az ész törvénye, velünk 
született jog, mely minden egyénnel közös, s mely kiterjed nemcsak 
a hozzánk közel eső, érzékelhető dolgokra, hanem a lét és ismeret 
minden körére, a véges dolgoktól, számtalan sorozatokon keresztül, fel 
egész a végtelenig. Pál apostol e törvényt igy Égis ki: , A lélek 
mindeneket vizsgál, még az Istennek mélységeit 15." A szánad VIZS- 
gálódás az egyénnek Istentől nyert nagyszerü joga és az emberi nem 
miveltségének és eléhaladásának nagy útja. 

Ez elvet a protestantismus emelte átalánosabb érvényre és azzal 
az emberiség történelmében egy új, bámulatos, csodás termékenysé- 
gü korszakot nyitott meg. A protestantismusé az érdem, hogy a mi 
addig kiváltság volt, általános joggá. emelkedett és az emberi teremtő 
erő nyilvánulásának előfeltételei viszszaadattak. Midőn az. egyén ma- 
gyarázatának jogát a legmagasabb és legszentebb dolgokat magában 
foglaló könyvre, a szentirásra nézve elismerte, melyet addig féltéke- 
nyen elrejtve őriztek és az érinthetlenség leplével vontak bé: min- 
den téren rendkivüli szellemi tevékenységet idézett elé. Az emberi 
szellem annál merészebben és szabadabban fogott az élet és a ter- 
mészet vizsgálásához és meglepő, óriási eredményeket hozott létre. 

Igaz, hogy a szabad-vizsgálódás elve a protestantismusban is 
megszorittatott, és azok, kik a bibliát a hagyományos katholikus 
theologia nyügeitől megszabaditották, saját hitrendszerüknek tették 
szolgájává, a helyett, hogy hagyták volna, hogy az maga gyakorolja 
a maga természetes hatását a lelkekre. Igaz, hogy a hitjavitók közül 
némelyik a tudománynyal nem sok közösséget ismert el és a szabadabb 

szellemeket épp úgy üldözték, mint a katholikus egyház a.maga , eret- 
nekeit." De emez elvnek a tisztelete mégis csak a protestantismus- 
ban növekedhetett, abban és a mellett juthatott a vallási és tudo- 
mányos mivelődés mind magasabb fejlettségre. Annak a kebeléből 
támadott vagy abban találta otthonát időről-időre a legtöbb szabad- 
szellemü gondolkozó, kik amaz elvet, mint a haladás és mivelődés 
feltételét, nemcsak védelmezték, hanem magát a protestantismust, 
annak hitrendszerein túl tekiutve, a szabadság és előrehaladás nagy 
elvévé kivánták emelni. : 


Ennek az elvnek volt dr. Ballagi Mór hazánkban egyik legki- 
válóbb képviselője. 

Szabadon vizsgálódni, embert és életet, természeti és szellemi 
tényeket elfogulatlan, előítélettől ment lélekkel vizsgálni, s azokhoz 
nem valamely előre megállapított elmélet tételeivel, valamely kész 
rendszerrel közelitni, hanem azok vizsgálatából, a: tények közetlen 
észleléséből állítani meg önálló, öntudatos szellemmel az elméletet : ez 
volt az ő álláspontja. Erről az álláspontról szemléli ő a dolgokat. Ez 
álláspontot foglalja el a vallás-tudományban, melynek élete jó részét 
szentelte ; ezen alkotja meg azokat az értékes műveket, melyek tudomá- 
nyos vallásirodalmunk gazdagságai. Eléhaladt, felvilágosult álláspont. 
Pedig mily távolságban volt az tőle! mily meszsziség, honnan benső 
élettörténelme kimdul. Mint zsidó szülők gyermeke, az ó-szövetsé- 
gen és talmudon kezdi tanulmányait, megkötött magyarázatok apró út- 
vesztőin jár, próbálva eszét a scholastikai okoskodásokban, azzal az 
elébe tüzött céllal, hogy maga is talmud-tanitóvá legyen. De időközben 
megizleli a görög és latin irodalmat, protestáns iskolának lesz ta- 
nitványa: új elemek vegyülnek tudományszomjas lelkébe. Még egy 
ideig talán a nagy rabbik lebegnek szemei előtt, kik a mór uralom 
alatt fajából tudományban és irodalomban kiváltak, Izrael családjának 
jóllétben és miveltségben fényes korszakot alkotva. Még egy ideig a 
thora, a Mózes törvénye az ő gondolata, mikor azt a héber erede- 
tiből magyarra forditja át, de már nem a rabbik eszményével és 
álmaival, nem a talmudisták hitnézeteivel és gondolkozásával, bár ma- 
gyarázataikból jegyzeteket bőségesen közöl, hanem azzal a szellemmel, 
melyet rabbinisták, s orthodoxok átalán nem szeretnek, melyért azelőtt 
kétszáz évvel fajának büszkeségét, az amsterdami ifju böleselőt, Spi- 
nozát hitsorsosai, Isten kérlelhetetlen boszszuállását hiva fejére, a gyű- 
lekezet kebeléből száműzték. Talán nem volt egy Morteira, ki a gyü- 
lőlséget szitsa ellene, de a gyülekezet az ő haladó nézeteivel szemben, 

melyeket mind bátrabban nyilvánitott, eléggé elzárkozott volt. S 116 
látmi vélte, a mint hirtelen nehéz. fojtó köd kerekedik, mely a zsidó- 
ság és ő közéje leereszkedve, örökre elválasztja őket egymástól." 1) 
Szelleme már nem a zsidó gondolatvilágban mozog, s neki el kellett 
a zsidóságot hagynia. 

Külső viszonyok, életkörülmények is hozzájárultak szellemi evo- 
lutiojához. 

Nehéz iskoláján megy keresztül a sorsnak, keserves szenvedé- 
seket állva ki. Önmagának kellett magát gyermekkora óta fentartania, 
mindent önmagának látni, mindent magára cselekedni, az életet kö- 
zetlenül, a maga szemeivel nézni; mi kétségtelenül nagyon befolyt 
arra, hogy benne az önálló, független gondolkozás kifejlődjék, a mi- 
hez meg volt áldva értelmi erővel, kitünő észbeli tehetséggel. 
Ily szellemre nézve a kéresztény társadalommal való érintkezés, a 
tapasztalatból és könyvekből való folytonos tanulás, keresztény nagy 
irók műveinek olvasása, megismerése mellett, bár heves küzdelmeken 
és nyugtalan forrongásokon át, de természetszerűen kellett a pilla- 
natnak bekövetkezni, midőn egy régi világnak nemcsak a gondolko- 
zásmódját nem találja a magáéval öszszeegyeztethetőnek, hanem gon- 
dolattartalmát sem kjelégitő szellemi tápláléknak. 

A mi ezután következik, fokozatos fejlése egy folyton haladó, 
szabad és bátor szellemnek. Bizonyára nem véletlen, hogy Ballagi 
ekkor Tübingába ment theologiát hallgatni, hol Baur tanitott, a 
hirneves szabadelvü theologus, az ujkori theologiának Schleiermacher 
után legkiváltabb, leghatalmasb képviselője. Éppen ugy választhatta 
volna ő Berlint is, sőt talán inkább, mert abban. az időben az so- 
kaknak volt gyülőhelye. De nem választotta. Távol maradt a Heng- 
stenberg-féle theologiától, mely akkor ott uralkodó volt. A tübingai 
uj iskola vonzotta őt merész, de tényleges eredményre törekvő kri- 
tikájával, szabadelvü, de történelmi alapon haladó irányával. . . 


Ballagi ezután, mint szabadelvü keresztény theologus is- 
meretes. És mint ilyen, első sorban a budapesti ref. theol. akadémián 
fejt ki páratlan munkásságot, mint annak 24 éven át tanára. Az uj 
akadémia, mely 1855-ben állíttatott fel, ő vele uj szellemmel indul 
ki. A biblia-magyarázat nem a megszokott nyomokon halad, hanem 
uj elvek mellett, a tudomány ujabb vizsgálódásainak eredményeit fel- 


használva és további vizsgálódásokra ösztönözve. A szószerinti ihletés- 


1) Ballagi Mór életrajza dr. Ballagi Aladártól. Prot. Naptár. 1879. évf. 

tan helyébe világos, érthető felfogás lép, mely az ihletést a szent- 
iratoknak nem a betüjében, hanem a szellemében keresi és nem 
mindenütt, csak ott, hol az Isten lelkét érzi . lebegni. Az egyház 
dogmái történelmi világitásban, mint az illető kor keresztény hittu- 
datának kifejezései jelennek mes, melyekkel a keresztény hitnézetek 


fejlődése nincs- bezárva. , Előadásainak ereje, értéke — irja egyik 
kitünő tanitványa — nem abban állott, hogy kész positiv tanokat 


vésett volna hallgatói lelkébe, hanem abban, hogy tájékozást nyuj- 
tott a tudomány végtelen birodalmában... Nem akarta, hogy a mester : 
szavára esküdve, a fejlődés megakasztassék." Annyira szabadelvüen 
tanitott, hogy tanitványai közül akárhány később ellenkező nézeteket 
kezdett vallani és hirdetni, mint a minőket tőle tanult. 

Az uj theol. akadémiát szabadelvüsége, széles látóköre és nagy 
tudománya magas szinvonalra emelik és az ő áldásos hatásának ma 
a hálás tanitványok, részint maguk is mesterek, egész sergei a tanu- 
bizonyságai. 

Ballagi munkássága azonban nem szorítkozik a lanári székre. 
Felvilágosult eszméit az irodalomban is hirdeti. 

A bibliáról való nézeteit Tholuck ,A Biblia" ezimü művének 
kiadása 1) kiséretében viszi a közönség elé, majd pedig a , Bibliai ta- 
nulmányok"-ban, ?) a , Prot. Tud. Szemle" füzeteiben?) és részben 
Renán , Jézus életé"-ről irt , Renánlána" §) czimü tanulmányában. Az 
ó és uj szövetségi iratok, a vallás okmányai nem ugy tekintetnek itt, 
mint valami bebalzsamozott ereklyék, hanem a kor tudományos fel- 
világosultságával, mint ölyönüyeks melyekre a tudományos vizsgá- 
lódás módszere alkalmazható, s melyeknek megvan a maguk iroda- 
lom-történelmük éppen ugy, mint a nem szorosan vallási müveknek, 
de a mely irodalom-történelem a vallási értékből nem hogy levonna, 
hanem ellenkezőleg, a kellő világitásba helyezi. Különböző hatást 
keltenek e müvek. Sokan rokonszenveznek a bennök foglalt eszmék- 
kel, mások meg elitélik mind álláspontját, mind tudományos vizsgá- 
lódása eredményeit. De bármiként volt, e munkáival bizonyos érdek- 
lődést ébreszt a theol. tudományosság iránt és azt a vele nem egy 
nézeten állók is kénytelenek ma elismerni, hogy e müvek nagyjelen- 
tőségüek theol. irodalmunkban. 


Hitnézeteit nem foglalja rendszerbe, nem bocsát ki azokról 


5) A Biblia. Tholuck August után Ballagi Mór. Pest, 1863. 

") Bibliai tanulmányok, 2 köt. Irta Ballagi Mór. Pest, 1865. 1868. 

") Prot. Tud. Szemle. Theol. és bölcsészeti folyóirat. Szerk. Ballagi Mór. 4 k. 
1) Renániúna Irta Ballagi Mór. 1864 : 

külön munkát, de megjelent müveiben azok eléggé nyilvánulnak. Ha 
a bibliára nézve számba vette az ujabbkori tudományosságot, nem 
zárkozik el az elől a hitnézetek megalkotásánál sem. Sőt törekvése 
oda irányul, hogy a hitnézetek a jelenkor műveltségével, felvilágoso- 
dottságával öszszhaugzásba hozassanak. A természet-tudomány csak 
arra segit, hogy Istenről annál tökéletesebb fogalmat alkothassunk. 
Elveti a csodákban való hitet, mely Istennek hatalmát a természet 
rendjébe való benyulásokba helyezi s megragadja az Örök Hatalmat, 
melynek világrendje épp oly változhatatlan, mint ő maga, mely hittel 
az erkölcsi világrend is annál nagyobbszerünek, annál megingatha- 
tatlanabbnak tünik fel. Módosul nála a Jézus személyéről való foga- 
lom is, midőn Jézus ugy jelenik meg, mint , első az ő testvérei között." 
Hitnézeteivel az amerikai Freemann Clarke-al látszik egy uton járni, 
ki Channing és Parker közt foglal helyet hitfani felfogásával. A hit- 
nézetek, a vallási fogalmak is tehát a fejlődés törvényének vannak 
alávetve. Magában a kereszténységben .oly szellemi principiumot 
lát, mely Jézus személyében a világtörténelem folyamába egész tel- 
jességével belépvén, azt mindenestől a haladás és fokonkénti fejlő- 
dés meg nem állapodható ösvényére vitte... A keresztény vallás vég- 
hetetlen tartalmu igazságai a legkülönfélébb felfogásoknak engednek 
tért s éppen ez az, a mi a ker. vallásnak egyetemes örök érvényét 
biztositja." 1) 

Ezért a szellemi szabadságot igényli a maga részére és min- 
denki számára. S ennek a gyakorlatára a , Prot. Egyh. és Isk. Lap"-ot 
alapítja, mely ma egyik kitünő tanitványa kezében van, — e lapot, 
mely három tizéven keresztül minden árnyalatú protestansoknak a 
vélemény szabad nyilvánitására nyitva állott, s mely a hit és egyház 
szabadsága bátor, hősies védelmével és széleskörü szellemi mozgal- 
maival a protestans egyházak ujabbkori történelmének s eléhaladá- 
sának annyi fényes vonását irta lapjaira. 

Ballagi másnemü munkásságával is mindenütt a haladásnak a 
képviselője. A nemzeti nyelv érdekében és a nemzeti mivelődés ter- 
jesztésében mindig a legjobbakkal küzd s e nemü munkássága és 
müvei a Magyar Tudós Akadémiának egyik legtiszteltebb tagjává teszik. 

Protestans volt a szó legjobb értelmében, szeretve a szabad- 
ságot, tisztelve az egyéni meggyőződést, keresve az igazságot ; s lángoló 
Jelkesedéssel és bátorsággal küzdve a fölvilágosultság eszméiért min- 


den téren, az előrehaladó protestasítismusnak egyik legnagyobb alakja. 
PéreRri DÉNes. 


1) Tájékozás a theologia mezején. Irta Ballagi Mór. 21. 1. 

I. 
MEGNYITÓ BESZÉD. 


Mélyen tisztelt gyülekezet! 


Kolozsvári főtanodánk állami segélyezése a magas kormány és 
vallásközönségünk között kötött szerződés által lett rendezve. E 
szerződés-adta jog alapján a m. kir. közoktatásügyi minister úr ő 
nmlitga, kolozsvári főiskolánkhoz tanárokul Kanyaró Ferencz, Boros 
Sándor és Nagy Gyula urakat méltóztatott kinevezni, és pedig, elsőt 
a magyarnyelv és irodalom, másodikat a szám és mennyiségtan, és 
a harmadikat a geometriai és szabadkézi rajz tanszékeire. Nevezett 
tanár urak az előirt esküt az egyh. képv. tanács űlésében letették, 
állomásaikat már ez iskolai év elején elfoglalták; de beköszöntőjük, 
vagyis székfoglaló értekezésük megtartása csakis mára volt beren- 
dezhető, a jelen egybegyülés czélját tehát ez ünnepély képezi. Ennek 
megnyitására a t. tanári kar engem kért fel, s én az ügy kiváló je- 
lentőségénél fogva e megbizatást elfogadtam, s e minőségben min- 
denekelőtt üdvözlöm a t. gyülekezetet szives megjelenéseért. A mi 
további teendőimet illeti: szónok nem vagyok, s nincs is szándé- 
komban szónoklatot tartani; de azért szabad legyen egy pár alkalmi 
gondolatomat elmondani. 


Ez ünnepély, mely e muzsáknak szentelt falak közt ez órában 
lefolyik, bármely oldalról tekintjük, nem mindennapi jelenés, hanem 
sok tekintetben szép és lélekemelő esemény. 


E főiskolánk mostani épülete nemsokára 100 éves lesz, de 
azért aligha adta elő magát oly eset, hogy egyszerre három tanár 
beköszöntője folyt volna le falai közt, annál kevésbé fordulhatott 
elé a jelen századot megelőzött két században, a meddig t. i. Ko- 
lozsvárt az unitárius iskola létezése visszavihető. 


De nevezetes nap ez a tanuló ifjuságra, mely egyszerre három 


1) Tartatott a kolozsvári unitárius főiskolában 1891. nov. 5. 

Jeles erőt nyer oktatóul, és útitársul azon nemes vállalatra. hogy 
ezen magyar Helikonunk útjait azon szellemi sikerrel Járja meg 
mely megfeleljen az ember magasabb foku elrendeltetésének, a szü- 
lők jogosult várakozásának, de egyszersmind az élet követelményei- 
nek is. 

De főleg nevezetes és kiváló jelentőséggel bir e nap a kineve- 
zett t. tanár urakra, a kik önképződésükre forditott szorgalmuk és 
nemes törekvésök elért sikerei után egy tanszéket foglalhatnak el, 
melyen egy egész élet folyamán keresztül képezhetik és nevelhetik 
a tanuló ifjuságot atudományba, mely hasonló ama csendes, de nagy 
hatalomhoz, melyet a római iró igy jellemez: mely zajtalanul végre- 
hajt mindent, a mire az erőszaknak nincs ereje, vagy a római író 
szavaival ,tranguilla potestas peragit, guod violentia neguis". § e 
szempontra helyezkedve kérdem: vajjon ellentmondanának-e a t. 
tanár urak azon feltevésemnek, hogy: a mai nap ez eseménye éle- 
tök egyik legkimagaslóbb jelenetét képezi? 

Igenis, t. gyülekezet ! igen érdekesnek és emlékezetre méltónak 
merem nevezni ez előttünk lefolyandó ünnepélyt már e subjektiv vo- 
násoknál fogva; de van e képnek egy más oldala is. S erre tekintve 
tán nem tulzok, ha állitom, hogy ez ünnepélynek még nagyobb fényt 
és fontosságot kölcsönöznek azon tudomány ágak, melyek tanári 
székére vannak a t. tanár urak meghiva. 

Ezek egyike: a magyar nyelv és irodalom. Igen szép 
és elannyira közérdekü tantárgy, hogy joggal merem kérdeni: vajjon 
van-é, a ki kérdés alá venni merészkednék e tantárgy fontosságát? 
s főleg azon roppant becset és értéket, melyet az mai közéletünkben 
s általában azóta képvisel, mióta a magyar állam társadalmilag feu- 
dális és kormányzati tekintetben tényleg absolutistikus békóitól meg- 
szabadulva, parlamenti kormányformát nyert s alkotmánya helyreállitá- 
sával helyzetének urává vált és jövő sorsának és szerencséjének ko- 
vácsa lett, a midőn a magyar nemzeti kormányzat és a magyar tár- 
sadalom müködése legkisebb ágazatában is arra törekszik, hogy a 
magyar haza, mint minden izében magyar állam OL aatuob AV az 
európai nemzetek közt. S e magasztos, de szem elől nem téveszt- 
hető szempont szemüvegén át birálva e tanári széket, fem , magas 
kötelességek állanak-é ama tanár előtt, ki e tanszékre VEL TAZAS 
beavatni magát azon nemes szellembe, mely Kazinczyt és az őt 
megelőzött vagy követett nyelvmestereinket vezette és MASOTÉN 0 
kutatni, fejleszteni legjobb tehetsége szerint 68 Ms FOVCKAUÉS 
multját, fejleményeit, törvényeit; egyszersmind érzéket és hevületet 

gerjeszteni a tanuló ifjuságban, a magyar nyelv kincsei, sajátságai és 
szépsége iránt, ezzel táplálékot nyujtva a hazaszeretetnek, melyet a 
magyar saját anyai nyelvével elválaszthatatlan kapcsolatban állónak 
tekint, tart és hiszen, s végül még fokozni a magyar 1Íjuság azon 
dicséretes tulajdonságát, hogy megvetve a kozmopolitikus irányt, mely 
arra tanit: ,ibi bene, ubi patria" szivósan ragaszkodik hazájához, és 
édes anyanyelvéhez, mely nélkül csaknem religióvá vált búzgalmában 
tán az élet legnagyobb szerencséjét és örömét sem tudná teljes mér- 
tékben élvezni. ő 

A másik tanári szék tantárgya a mértan és mennyiségtan 
vagyis a mathesis. E tudomány az örök és czáfolhatatlan igazsá- 
got képviseli a pythagorási tábla egyszerü tételeitől kezdve a Cate- 
thus és hypothenusa egymáshoz való viszonyán keresztül fel a logaryth- 
musi ezer meg ezer törtszámokig. Ezek oly örök törvények, melyek 
felette állanak az emberi hatalomnak; nem korlátozzák vagy moz- 
dithatják ezeket sem a zsarnokság ukázai, sem az alkotmányos tör- 
vény codexek paragraphusai, hanem önhatalmilag uralkodnak a tu- 
domány és a gyakorlati élet világában, egyéb nagymérvü hatásaik 
és értékök mellett kiválóan fejlesztve a tanuló ifjuság elmeélét és 
szellemi fogékonyságát. E nagy hatalom egyik szerény munkása leend 
az e tanszékre kinevezett tanár ur, aki, nem kételkedünk a szám- 
tan csalhatatlan tételei mellett az ifjuságot figyelmeztetni fogja Py- 
thagorásnak, a számtan egyik leghíresebb mesterének szintén örök- 
becsü aranymondásaira is, melyek közül szabad legyen megemlite- 
nem ezt: ,az ifjuságot engedelmességre kell szoktatni, mert ugy 
könnyen fog az okosságnak hódolni," — s egy másikat, mely igy 
hangzik: , Józanságon nyugszik alélek ereje, mert az tartja az okos- 
ságot szenvedelmektől szabadon." 

Végül a harmadik tanári szék tantárgyát a geometriai és 
szabad kézi rajz képezi. E tantárgy az ipar és gyári élet ha- 
ladásához és a gyakorlati élet követelményeihez képest naponkint 
gyarapodik értékben és jelentőségben, mióta Magyarhon közgazdasági 
viszonyai fejlődtével be kezdte látni, hogy az egykori nemes institutio 
és abból folyt viszonyok által táplált egyoldalu mezei gazdasági 
rendszer fenn sem tartható; s mig e tantárgy egyik ágában a realis- 
must van hivatva terjeszteni, Js az élet különböző foglalkozásait 
iparát, keresetforrásait fejti és támogatja, másik ágában és gyöngé- 
debb vonásaiban a költészet határába is belévág, értve ez alatt a kézi 
rajzot és festészetet. Nálunk e tantárgy az ujabb kor vívmánya, bő- 
vebb fejlődését a kor szükségeinek és irányzatának köszönheti. B 

téren is hát igen hasznos és sikeres szolgálatot tehet az ifjuság ily 
irányu kiképződése körül a tanár, a kinek szorgalma és elhivatásá- 
nak csak némi íhletséggel való felfogása, ha nem is teremt mindjárt 
Raphaeleket és Correggiokat, de- egyes kiváló sikereket is idézhet 
elő a művészet világában. 

Általában pedig mind a három tantárgy az igazság felderítésére 
a közmiveltség terjesztésére törekszik, "s az ifju lélek nemesitését 
czélozza. 5 ha e nemes munkára méltó pályázó akad, a minthogy 
vallásközönségünknek is az a szerencse jutott, hogy a kinevezett 
tanár urakban oly egyéneket nyert, kik nem a dij mennyiségéhez mé- 
rik buzgalmukat, s tehetségeik érvényesítését, hanem feladatuk ma- 
gaslatán állanak, s elhivatásuk nemességétől áthatott keblet hoztak 
magukkal a tanári székre: vajjon nem méltó tárgyat nyújt-é ez is 
a jelen ünnepély díszének és értékének emelésére, ugy a közöröm 
felgerjedésére ? 

Ez eszmék behatása alatt szerencsét kivánok egyházunknak, 
mely az ekklézsia docens szolgálatára oly derék tanerőkhez jutha- 
tott; szerencsét kivánok a tanuló ifjuságnak, mely reménytelt ke- 
bellel és bizalommal nézhet törekvésének elérhető sikerei elé, oly 
oktatókat bírván a t. tanár urakban, kiktől nem a betüt kell megta- 
nulniok, mely megöl, hanem a tudomány fenségét, szellemét, vagyis 
a lelket, mely megelevenit. Végül szerencsét kivánok at. tanár urak- 
nak, a kik legjobb életkorukban lépnek ki tanári székeikbe, teljes 
igyekezetet hozván magokkal arra nézve, hogy oktatásaik minél si- 
keresebbek legyenek, s minél képzettebb erőket bocsássanak világgá 
a gondjaikra bizott ifjuságból, a kik egykoron jelesb tehetségeik, jó 
hirnevök és közhasznu munkálkodásuk által fényt háritsanak vissza 
főiskolánkra, a mi kedves alma materünkre, mely a mult századok. 
lezajlott viharai közt is megőrizte atudomány Vestatüzét ifjuságunk 
számára. A tanár urak vallás-közönségünk meleg hálája és elisme- 
rése iránt megfelelő biztosítékot találhatnak azon közörömben, mely 
egyházunk minden tagját osztatlanul megragadta, midőn kinevezte- 
tésökről értesült, valamint a mostani fogadtatásban is, melyet az uni- 
tárius egyszerüség elvét itt is megóva, ha külsőleg fényessé nem is 
tehettünk, de vallásközönségünknek, a t. tanár urak személyébe hely- 
zett bizalma és jeles tehetségük méltánylása benső örömével kivá- 
nunk megfűszerezni. 

Végül még egyet. Előbb már megemlékeztem  Pythagorásról. 
Engedjék meg róla még egy vonást elmondanom, ugy a mint azt 
egyik életirója tollából olvastam. Ő nem minden tanulni kivánót fo- 

gadott be tanitványai közé, hanem "elki tehetségük szerint nagyon 
megválogatta őket, s ezeket fenyiték alá vetve, csak huzamos okta- 
tás és kemény próbák után avatta bé tudománya minden titkaiba. 
E tanitványoknak az erkölcs legnagyobb tisztaságára és egyszerü- 
ségre kelle törekedniök. A körülményekhez képest 2—3 évi halga- 
tást parancsolt nekik, s csak az hallgatta a mester szavát annak 
közvetlen jelenlétében, ki a próbák darabos pályáját türelmesen meg- 
futotta. A ki azonban a nehézségektől megijedt és szándékától el- 
állani kivánt, megtehette, s tanpénzei is visszaadattak ; de az ilyen- 
nek mint valódi halottnak sirt csináltak s róla többé nem emlékez- 
tek meg. Mind a tanár urak, mind a tanuló ifjuság érdekébe kivá- 
nom: ne legyenek ily halottaik soha! 

Ezzel még egyszer üdvözölve az egybegyült közönséget, mely- 
nek soraiban jól esik látni iskolánk ügyének több kedves barátnéját, 
ugy a testvériskolák küldötteit, felkérem a t. tanár urakat székfog- 
laló értekezéseik szíves előadására. 


HaJsós JÁNos 
főisk. felügyelő gondnok. 


II. SZÉKFOGLALO BESZÉDEK. 
1. Zrinyi és Széchenyi. 


A XVII-ik század első felének nagy magyarjai közűl hármat 
szokás együtt emlegetni: Bethlent, Pázmányt és Esterházyt. A kik 
szeretik a hasonlatot és ott is keresik, a hol nehezen található meg, 
a század derekáról is három alakot állítanak melléjök, a Zrinyi, 
Lippay és Wesselényi alakjait. Azonban mily gyengén állja meg e 
két triász az egybevetést, azonnal kitünik, mihelyt a Lippay zajta- 
lan életét Pázmány korszakalkotó munkásságával és Wesselényi 
nagyhangú erőlködését az Esterházy áldozó hazafiságával összeha- 
sonlítjuk. Csupán az egy Zrinyi alkot közűlök dicső kivételt. Őt oda 
lehet bátran állítani a három nagy magyar mellé s oda lehet annál 
is inkább, mert ő egymagában mind a hármat egyesíti. 

A Pázmány hevét és lángnyelvét, az Esterházy loyalitását és 
szívós magyarságát köti össze Zrinyi Bethlen nagyratörő terveivel 
és bizony nem rajta mult, nem készségén, sem tehetségein, hogy 
Magyarország a XVII-dik század közepén a virágzásnak, az erőnek, 
a hatalomnak azon fokára nem emelkedett, mely fokot az erdélyiek 
már Bethlen és a Rákócziház alatt megközelítettek; azon fokot ér- 
tem, a melyen viszonylagosan csak most áll. 

A XVII-ik század nagytehetségű, lángelméjű Széchenyije ő, a 
sikerre nézve azonban óriási különbséggel. A Széchenyi által elve- 
tett eszmékből szélvész támadt ugyan és e szélvész a magyar álla- 
miságnak magasra fölemelt épületét keményen megrázta és megin- 
gatta, mindazáltal össze nem döntötte; addig a Zrinyi által elvetett 
eszmékből oly vihar támadt, mely halomra roskasztá élte összes al- 
kotásait és e romokot elseperte, kit Nikodemiába, kit Rodostóba, kit 
pedig Lengyel- vagy Francziaországba. A sikerre nézve, mondom, 
azzal az óriási különbséggel, hogy míg Széchenyi aránylag nagyon 
kedvező, mondhatni könnyen alakítható viszonyok között 40 hosszú 
esztendőn keresztül munkált áldásosan bazánk jólétére; addig Zrinyi 
a legellenségesebb, a legmostohább viszonyokkal küzködött alig fél- 
annyi életidőn keresztül. 
Csodálatosképen összetalál történelmünk e két nagy alakja. 
Ám távol legyen tőlem, hogy életök, elveik és hatásuk tüzetes egy- 
behasonlításának csomópontjait jelen alkalommal keressem. Mély ta- 
nulmány és avatott toll szükséges e nagy feladathoz, melyre Pauler 
és Ímre Sándor is csak rámutattak. Nem kivánom egybevetni a két 
legnagyobb magyarnak külső életét, kik mindketten előbb más or- 
szágot tartottak valódi hazájoknak, Zrinyi Horvátországot, Széchenyi 
Ausztriát; kik mindketten idegen müveltség hatása alatt állottak 
egész életökben, Zrinyi az olasz, Széchenyi a német művelődés befo- 
lyása alatt, és kik mégis mindketten magyar hazánknak felrázására 
és újjá alkotására törekedtek egész éltökön át, Zrinyi az akkori idők 
szerint a hadi és közigazgatási, Széchenyi a XIX-ik század szelle- 
mében irodalmi és társadalmi téren keresvén a czélra vezető eszkö- 
zöket. Nem hasonlítom össze utazásban és tanulásban tölt ifjúságo- 
kat, hármas szerelmöket, munkával terhelt férfi korukat és mind- 
kettejöknek erőszakos halálát. Nem mérem össze Széchenyi jobb 
kezét, a szerényen és lelkiismeretesen munkáló Tasnert, Zrinyi tűz- 
lelkű , titkosának", Vitnyédinek buzgó segédkezésével. Nem állítom, 
hogy mind Széchenyi, mind Zrinyi az uralkodóház rendületlen hivei 
közé tartoztak; hogy mind Széchenyi, mind Zrinyi nem annyira el- 
szakításával, mint inkább Magyarországnak birodalmi középponttá eme- 
lésével akarták hazájokat a németesítő Ausztriától örökre biztosítani 
és hogy mindketten a nemesség reorganisatiójával s a főrendűek 
példamutatásával óhajtották elérni életök nagy czélját; és mindket- 
tőnek egész életében sokaknak rajongó tiszteletét egyesek fanaticus 
gyülölete zavarta. Nem állítom egymás mellé a XVI. és XVII-ik szá- 
zadok véres békéitől haldokló magyarságot és a XVIII. és XIX-ik 

századok német kulturájától kivesző nemzetiségünket. A császári 


udvar mindenható Portiájáról és Metternichjéről, a konok újító IT. 


Ferdinándról és II. Józsefről, a békés, de azért szüntelen hadat vi- 
selő Nagy Leopoldról és a nagy Ferencz császárról is hallgatni 
fogok: egyszerűen: csak nehány pontot tüntetek fel, melyekben Zrinyi 
és Széchenyi politikája meglepő pontossággal érűlköznek. 

Ne bántsd a magyart! — e szavakkal mondja ki Zrinyi 
az Áfiumban élele nagy jelszavát. Magyarország nem volt, 


hanem lesz! — e szavakba foglalta össze Széchenyi a Hitelben 


egész élete programmját. Mind Zrinyinek, mind Széchenyinek összes 
tevékenysége e két jelszó körül forog. Mindkettő életét áldozza rá. Mind 
Zrinyinek, mind Széchenyinek azonban követőik ez irányt , szökellő "-re 
vezették, Zrinyiét az öcscse, Nádasdi és Wesselényi, Széchenyiét Kossuth 
juttatván , főmeredek" 1) ösvény elé. Az ,interessatusok" küzdelme 
1711-ben a szathmári békével ér véget, küzdelmök elbuktatta az oly- 
garchiát és megteremté a középkori Magyarország romjain az ujabb- 
kori Magyarországot; a , magyar világ" küzdelme 1867-ben, a Deák- 
féle kiegyezésben ér véget, elbuktatta a nemességet és megteremté 
az ujabbkori Magyarország romjain a legujabbkorit: a tudomány, 
a művészet, az ipar, a kereskedelem — a XIX-ik század Magyar- 
országát. A Zriny1-eszmék ágaikkal átnyulnak a szathmári békén ke- 
resztül a Széchenyi-eszmék harczába is, tulajdonképeni győzelmük : 
1867 ; — a Széchenyi-eszmék vajjon meddig fognak sudáraikkal terjen- 
geni; vajjon mikor űlnek teljes diadalt, mikor vetik azt az árnyé- 
kot, melytől már a mindenben rémlátó Metternich is rettegett: el 
akarjátok nyomni az osztrákot .... Ki tudná megmondani! 

Zrinyi politikai törekvéseinek legalapja mindig az ezer harcz- 
ban elfogyatkozott nemzetnek fölélesztése, megmentése és erősítése 
volt; ?) Széchenyi politikájának szintén , első föllépésétől kezdve leg- 
főbb czélja volt amagyar nemzetiség fentartása és erős- 
bítése.3) — Zrinyi a maga feladatát a rendi alkotmány módosítá- 
sával akarta elérni: a nemesség maradjon fegyverben ezután is;?) 
de a részleges fölkelések helyébe állítson állandó serget,) ehhez 
kapcsoltassék háborúban az ország egész ereje;") a nemesség is, a 


1) Bethlen Miklós szava. 
?) Afium: 368. 375. 382. I. stb. (Az Ujabb Nemzeti Könyvtár kiadása 
szerint.) Az 1653-ki emlékirat, az egész Siralmas Panasz és Oktatás. 


") Az akadémia elnökének emlékbeszédéből a Széchenyi-szobor leleple- 
zése alkalmával. 


1) Afium: 394—396. 5) U. 6. 381. 392—3983. §) U. 0. 382. 394—396. 

papság is s ne csak" egyedül a polgár áldozzon érette;!) s viszont 
a polgárt, a parasztot is be kell vonni a hadkötelékbe.2?) , Széche- 
nyinek másik törekvése volt a magyar alkotmánynak szabadelvű irány- 
ban lépcsőzetes és óvatos, de gyökeres átalakítása, hogy mind az, 
ki a magyar levegőt szívja, elmondhassa: én is e haza polgára va- 
gyok, azaz: egyenlő terheket viseljen és egyenlő jogokat élvezzen." 3) 
Hogy a fennebbi intézkedéseknek kellő hatása legyen, hogy a ma- 
gyarság fogyatékos erejét fokozza, kifejtse, a katonai fegyelem helyre- 
állítását mind az egész országra nézve sürgeti Zrinyi; hadd tanuljon 
a katona és szokjék kellő rendhez; álljanak tudós vezérek elé a 
külföldet mind hadi, mind egyéb tudományok végett ezentúl szor- 
galmatosan látogató ifjúságból, , mert én azt vallom és assecurálom 
az én magyaraimat, hogy ha jó militaris disciplinát instituálnak, 
semmi e világon nem lészen. a mi az ő libertásokat jobban meg- 
tarisa s conserválja, mint az." t) Harmadik tevékenységi köre volt 
Széchenyinek a nemzet anyagi erejének emelése s nemzetgazdasági 
fejlődésének fokozása. Ama tant állítá fel, hogy azon nemzet tartja 
meg legbiztosabban szabadságát, mely nemcsak szellemileg mívelt, de 
anyagilag is folyton erősbödik." 5) 

Ily meglepő pontossággal egyeznek Zrinyi és Széchenyi politikai 
eszméi a két század politikájának elv- és szintérbeli különbözéseit 
is az összehasonlítás mérlegébe vetve. Államtani elveiknek további 
egybevetése messze elvinne tárgyamtól. Ugy szintén messze elmaradna 
ez, ha Magyarországnak akkori állapotát, mely Zrinyi nézeteit kifejté, 
egybehasonlítanám félszázad előtti Magyarországunkkal, mely Szé- 
ehenyi magatartását megszabta. Nagy ember volt tagadhatatlanul 
mindkettő és nagyságuk örök alapon épült, mert mindketten a meg- 
levő viszonyokra építették, hogy a jövő remélt áldásai annál bizto- 
sabban valósuljanak. Csak a sikerben vetett óriási különbséget közéjük 
a sors: Zrinyi elbukott jóformán pályája kezdetén, mikor épen az ő 
napja feljött volna; Széchenyi ellenben túlélte saját magát is és csak 
akkor jött el érte a halál, mikor erőszakosan zörgetett annak ajtaján 
és mikor már biztosan láthatta, hogy csak néhány év kell eszméinek 
diadalra jutásáig. Zrinyi a magyar államiságnak Achillese volt, Szé- 
chenyi inkább Ülissese. 

1) U. o. 392—394. 2) U. o. 388—389. 

3) Lónyay M. fennebb idézett emlékbeszédéből. 

4 Áfium: 379. 389. 391. és Aphorism. 244. 251. 268. stb. III. Rész: 309. 
315. stb. 1—IV. Discurs. Siralmas Panasz stb. V."ö. Imre S. A költő Zr. M. 


életéhez. Budapesti Szemle. 1876. 225. 
5) Lónyay említett beszéde. 

A XVII. század derekán az összéróskadó török hatalom vég- 
vonaglásával a magyarságot is végpusztulással fenyegette. Másfelől 
Ausztria kiveretvén a 30 éves háború folytán Németországból, kele- 
ten Magyarországon keresett magának kárpótlást. Jól látta ezt Zrinyi. 
Látta a török elgyengültét; de látta a mellett azt is, hogy Ausztria 
ha ki is űzi a törököt. a magyarra veti magát és megfojtja támo- 
gató ölelésével. Ezért kellett neki főként az álló sereg; ezért akarja 
a magyarság erejét regenerálni, hogy mind a törököt lerázhassa nya- 
káról, mind pedig együttal az osztrák behatásnak is ellene állhasson. 
Kiegyeztetni az uralkodóház Magyarországtól való féleimét és előité- 
leteit emennek jogaival :; biztosítani nemzetiségünket a vérünkön meg- 
erősödni készülő Ausztriától, hogy , Magyarország saját tengelye körül 
foroghasson, " mint Széchenyi magát egy beszédében kifejezte : ez volt 
a XVII. századenagy agitatorának (mint Széchenyit is nevezték) leg- 
óhajtottabb kivánsága, ez volt nagy szívének legtitkosabb reménysége. 

A mi első politiánk fegyver volt, fegyverrel kell, a mit nyer- 
tünk, meg is tartani )—igy variálja a florenczi államférfiú axiomáját 
és egész erejéből a Mátyás király korát igyekszik fölidézni, ki meg - 
felelt az egy Magyarország erejével töröknek, németnek egyaránt. 
Had volt szüntelen az ő lelkének gondolata. És bölcsen volt ez igy: 
az akkori Magyarország sajátságos viszonyaival a társadalmi műüvelt- 
ség azon kezdetleges lépcsőjén állott, melyről Buckle azt mondja, 
hogy a nagy tehetségeket a hadmező számára követeli, Ott volt ő 
valóban a maga helyén. Ott igyekezett használni imádott hazájának 
és legjobban is, bárki elösmeri, ott érvényesíthette dicső tehetségeit. 

Hol vannak hát emlékezetes alkotásai? —- kérdezhetné valaki. 
Széchenyi dicsőségét az akadémja, a kaszinók, a lánezhid, a gőzha- 
Józás, a lóversenyek, az aldunai ut, az országos gazdasági egyesület 
méltóképen örökítik: mit állíthat szemben ezekkel Zrinyi, a mik 
hazaszeretetéről és lángesze szorgos gondjairól tanuskodjanak? Az 
1660-as évek első felének dicső történelmét állíthatná szembe, mert 
nemzetünknek a sírból föltámasztására soha egyes ember még any- 
nyit nem tett, mint e néhány év alatt az Áfium és az 1664-beli 
emlékiratok, a Zrinyi-Ujvár, a csallóközi és a téli hadjáratok és a 
kanizsai ostrom hirneves Zrinyije. 

Aztán ki volt az első magyar tudományos irónk, ha nem őP2) 


1) Machiavelli Deche. III. 1. 


?) Apáczai Logikácskája 1654-ben, Encyclopaedijája 1655-ben jelent meg. 


Zrinyi 1650 tájt kezd hadi munkáihoz és már 1651-re megirta Aphorismái két 
harmadát. ? 

Mely irónknak maradtak tanításai ő előtte örök érvényűek, elveit üres 
föltevések helyett a természet örök törvényeire építvén? Ki adja 
ki az első virágénekeket irodalmunkban? Ki veti meg a magyar epos 
alapját? Ki utasítja legelőször az itthon tudatlanságban tespedt nemes 
ifjakat külföldi egyetemekre nemcsak pusztán theologiai és orvosi 
czélokból? Ki tagadja meg legelőször főrendűink között a születési 
érdemet ? Ki fekteti a magyar pogány módra szokott hadviselést 
valódi tudományos alapra? Ki önt reményt és új erőt az elbukó 
nemzetbe a reá szakadó óriási török hatalom sulya alatt? Ki leg- 
első valódi aristocratánk az addigi népnyomorgató olygarchák helyé- 
ben? Ki utasítja vissza nálunk először a papságot a lelki élet körébe 
a világi hatalmak bitorlásától? Ki mondja ki legelőször a XVII. 
század örökös vallásviszályai közt a lelkiismeret szabadságát, a nél- 
kül, hogy Chillingworthnak, kire, mint e téren elsőre, az angolok 
máig büszkén hivatkoznak, valaha hirét is hallotta volna?2) És vé- 
gül, ki tépi szét a szétvonó és meddő vallási viszályokat és alkotja 
meg hazánkban a legelső tisztán politikai szövetséget és politikai 
pártot, és teszi az első lépést arra, hogy a magyar a százados vil- 
longásokból egységes politikai nemzetté tömörüljön; hogy levetkőzze 
multja végzetes bűneit és kivivja a reménynyel telt jövőt. 

Ezekért és ezek miatt állítom én Zrinyit Széchenyi mellé és 
nevezem őt magyar hazánk XVII-ik századbeli Széchenyijének. 

Még műveiknek külsejében, megjelenésök módjában is sok a 
hasonlatosság. Nem egy az Áfium czélzatra, hirességre, irójuk belső 
egyéniségére nézve, ha az országos viszonyokat is egybevetjük, a 
Hitellel? A Siralmas Panasz nem szembe állítható a Világgal, a 
Mátyás Király a Stadiummal, az 1664-iki emlékirat a Politikai Pro- 
grammtöredékekkel? A Montecuccolira irt polemiában nem a Blick 
világra ható gúnyját, mély sarcasmusát, nemes boszankodását hall- 
juk kihangzani? Az Aphorismusok ezer felé ágazó. rhapsodikus, 
pathossal és gúnynyal és felvillanó ötletekkel tarkázott eszméi és 
irásmódja nem a Széchenyivel rokon lélekre, kedélyre és gondolko- 
zásmódra vallanak ? . . . 

A részletekben a számítás tökéletessége (lásd a Tábori Kis 
Tractát), mindenütt a ténylegeshez, a meglevőhöz kötése (lásd az 
Áfiumot), a legkisebbre is kiterjedő gond (lásd a Tábori Kis Tracta 
II-ik részét) nem Széchenyi hideg számításaira, practicus terveléseire 


1) Zrinyi maga buzgó katholikus volt; de azért könyvtárában az unitá-. 
rius Enyedi György szentháromságvitató hires munkáját is ott találjuk, 


326 TANÁR-BEIKTATÓ ÜNNEPÉLY. 


és mindent felölelő gondosságára emlékeztetnek ? A lángoló hazasze- 
retet, mely iratai legtöbbjén elömlik, a mély meggyőződés szenvedé- 
lye, a prophetai lélek, mely előre láttatja a történendőket és fenyeget 
és bátorít és óva int; a müveltség, mely Európa irodalmát, a tájé- 
kozottság, mely szerte a közgazdasági, a közpolitikai kérdéseket, 
állapotokat lelkig behatólag ösmeri: nem a Széchenyi hazaszeretete, 
érzelmessége, jósló tehetsége, fenkölt müveltsége és páratlanul gazdag 
államférfiúi ösmerete ? . . . Széchenyi első művéül akadémiát állított 
s ez volt alapja államférfiúi működésének; Zrinyi-első művéül meg- 
teremté az Obsidio Sigetianát és ez lett kiinduló pontja, valódi pro- 
grammja áldozatkész hazafiúi életének: kiki tehetsége szerint és 
mindketten teljesen az adott viszonyok szerint. — Valóban Zrinyi a 
XVII-dik század Széchenyije, csakhogy a XVII-dik század hadias 
formáiban: pánczélos és vaskeztyűs  regenerator, hogy egyetlen kife- 
jezéssel jellemezzük. 
KANYARÓ FRRENCZ. 


2. A mennyiségtan tanitása. 
Mélyen tisztelt gyülekezet! 


Ez alkalom, melylyel szerencsés vagyok a m. t. gyülekezet szi- 
ves figyelmét néhány pillanatra igénybe venni, azt kivánná, hogy 
azon szaknak, melyet tanitani hivatva vagyok, bár egy kis részét 
behatóbban ismertessem. Azonban megvallom, hogy ezt tenni még 
sem lehet czélom, mivel az én ridegnek tartott számjaimmal untatni 
nincs szándékomban. Legyen szabad azért csak az általánosnál ma- 
radnom, s igy talán egy közérdekübb dologról: a mennyiségtannak 
fontosságáról és az iskolákban való tanitásáról röviden szólanom. 

A mennyiségtan egykoru a tudománynyal általában. Már a régi 
egyiptomiak igen nagyra becsülték, részint maga magáért, részint 
azért, mert az ifjuság szellemének képzésére igen nagy befolyással 
volt. De különösen a. görögöknél első helyen állott a tudományok 
sorában, azért, mert a görög tanitók főként a geometriát a legjobb 
értelmi: fejlesztőnek tartották, mint a mely leginkább képessé tesz 
bármely ismeret szerzésére. Hz okból azon ifjunak, a ki magát a 
felsőbb tudományoknak akarta szentelni, először és feltétlenül bizo- 
nyos, jártassággal kellett birnia a geometriában. Egy szóval a geo- 
metriát gyakorlati bölcsészetnek tartották. Ennek következménye az 
volt, fos az iskolákban e tárgy minél behatóbb magyarázásának, 
tanításának igen nagy fontosságot tulajdonitottak; a másik követ- 

kezménye az volt, hogy e tárgynak különös tisztelői akadtak, a kik 
a mig egyfelől magok sokat foglalkoztak vele, addig arról is gon- 
doskodtak, hogy az iskolákban czélra vezetően tanittassék; 

Ily szellem uralkodott az iskolákban egészen a 19-ik évszázig, 
s egyedüli hiánynak csak az tartható, hogy a figyelem teljesen a 
geometriára volt forditva, mig a mennyiségtan másik ága az ugyne- 
vezett számtan, illetőleg algebra teljesen el lett hanyagolva. Fájda- 
lom azonban, hogy e szellem, e törekvés a latin iskolákban már 
kihalóban volt, mert ezek már teljesen ridegen hagyták a mennyi- 
ségtanban az ifju lelkét; a mely hiba főként a tanitók előadásában 
rejlett, melylyel azt előadták. Ugyanis ők nem tudták, de nem is 
nagyon igyekeztek a tudományt az élettel összhangzásba hozni; 
egyedül a már korábban megállított formulák vezették a tanitásban, 
ezekkel gyötörték növendékeiket s ijesztették el a tudománytól; 
ezek miatt jutottak az abstractió száraz pusztájára, ugy, hogy alattok 
a mennyiségtan a legszárazabb tudomány lett, el annyira, hogy álta- 
lában még azok is, kik e tudománynyal foglalkoztak; száraz, mo- 
gorva embereknek tartattak, a mely hitnek némi nyomai ma is meg 
vannak. Meg is találjuk e ridegség szomoru következményét abban, 
hogy az iskolákban a tanulóknak csak igen kis része foglalkozott e 
tannal, a nagyobb rész általában idegenkedett tőle, s azon kevesek 
kik a mennyiségtannal foglalkoztak épen e miatt kiváló geniknek 
tartattak. 

Azonban e szomoru állapot nem tarthatott igy soká, nehány 
évtized elteltével ujra belátták a mennyiségtan tanításának szüksé- 
ges és hasznos voltát, a mire mutat az a körülmény, hogy Német- 
országban nehány iskolában már rendszeresen kezdették tanitani. A 
geometriának a népiskolákba való beviteléért Pestalozzit illeti az 
érdem első sorban, ő ismerte fel a geometriát mint olyant, mely az 
oktatásnak egyik igen fontos részét kell, hogy képezze. Es kérdez- 
zük meg most, vajjon ilyen szellemmel, ilyen törekvések mellett, 
minő eredményt értek el a tanitásban? 5 itt bármennyire tisztelet- 
ben tartjuk is a nemes törekvést a mely őket vezette, kénytelenek 
vagyunk kimondani, hogy az eredmény csak felényire felelt meg an- 
nak, a mi hasonló ügybuzgóság mellett elérhető lett volna, mert ha- 
bár a geometria tanitásával, mondjuk, igen szép eredményeket értek 
is el, mivel a mennyiségtan már emlitettem másik ága a számtan, 
teljesen mellőzve volt; ez igen nagy hátrányára kellett hogy legyen 
és volt is a tanitásnak. 


Talán nem lesz érdektelen, ha kezdettől fogva egy futó pillan- 
23 

tást vetünk a módszerre, melylyel e tant előadták, ugyanis synthe- 
tikai uton mennek egyes tételekről másokra, s hiányzanak nálok 
általános szabályok és módszerek, sőt előszeretettel viseltetnek az 
iránt, hogy a fogalmak magyarázásánál minél szűkebb határok közt 
maradjanak. A hány esetet egy feladatban meg lehetett különböz- 
tetni, annyi problémát lehet a görög mathematikusoknál találni, s 
annyira ragaszkodtak ehez, hogy akárhányszor feláldozták a látszó- 
lagos egyszerüségnek az igazi egyszerüséget, mely épen az elvek 
egyszerüségében áll. Ily módon az ifju eltévedt az-elvek labyrinthu-. 
sában, s rendkivüli nagy fáradsággal és munkával szerezhetett némi 
ismeretet magának, s csodálni lehet, hogy ily körülmények között 
annyira is vonzalommal viseltettek e tudomány iránt. Végre egy uj 
lendületet nyeri a mennyiségtan tanitása, s ha általában csekély is 
volt következményeiben, mégis föl lehet ismerni azt, hogy a mód- 
szerben általánosságra törekedtek, s analytikai uton igyekeztek a 
különöst az általánosból levezetni. Lendületet nyert az által is a 
tanitás, hogy a számtan, illetőleg algebrára is figyelmet forditottak, 
a melyekre vonatkozólag korábban vagy épen semmi vagy igen cse- 
kély munkásságot fejtettek ki. Ellenben a geometriából e korban 
oly teljes és bevégzett müveket találunk, hogy az ujjitás azokhoz 
sem hozzáadni, sem azokból elvenni mit sem tudott. Hogy minő 
változásoknak lett mégis a geometria Descartes és mások által alá- 
vetve, azt tárgyalni ez alkalommal igen messzire vezetne. 

Talán közelebbről fogja a tisztelt gyülekezetet érdekelni, ha 
ezek fölemlitése után, röviden arról fogok szólani, hogy minő fon- 
tosságot kell ma e tárgynak tulajdonitanunk, s mint ilyent hogyan 
kelljen tanitani az iskolákban ? 

A geometria azon tudomány, mely a tárgyak alakjának legbiz- 

tosabb felfogásához vezet, ez vezet t. i. a dolgok külső ismertető 
jeleinek megkülönböztetéséhez. Az embernek mintegy veleszületett 
hajlama, a természetet az ő csodás alakjaival megismerni. A mily 
bámulatosok egyszerüek a természetnek egyes alakzatai, ép oly bá- 
mulatosan változatosak, sokfélék azok; az ásványjegeczeken elkezdve 
egészen az állati teremtményekig. Ezen különböző jegeczeknek ugy 
a maguk természetességökben, mint mesterségesen előállított alak- 
 jaiban való megismerése, megkülömböztetése, egyik fő czélja a geo- 
metriának. Azért tehát objectiv szempontból igen fontos e tudomány, 
mivel azon törvények megismerésére vezet, melyek a természet egyes 
alakjai közt fönnállanak, a melyek ismerete nélkül nem lehetne 
egyetemleges fogalmat szereznünk azokról, 

De fontos subjective is, mivel az ember szemlélő tehetségét 
különösen gyakorolja, növeli azáltal, hogy az egyes tárgyak össze- 
hasonlitásakor, az egymáshoz hasonlók, egymással teljesen egyenlő- 
ket külön-külön csoportosítjuk. Vagyis mig egy felől ezen alakokat 
fölfogni, egymáshoz hasonlitani tanit, az ezekről nyert kép segélyé- 
vel rá vezet azok utánzására is. Ezen alakok utánzásának, CSODOTr- 
tositásának mily szép és bámulatra méltó változatait látjuk napon- 
ként a kézműiparban, építészetben, festészetben stb. 

Egy másik kiváló előnye e tudománynak, hogy összekapcsolja 
az elméletet a gyakorlattal; hogy csak egy mindnyájunk előtt isme- 
retes esetet emlitsek föl: mindazt, a mit a térbeli testeken, lapokon 
szemlélünk, egy lapon ábrázolni tudjuk. A legelemiebbeken kezdve; 
a pont, vonal, külömböző lapok. sőt magukat a testeket is. Emlit- 
sem-e? a mindennapi élet azon productumait, a melyek mind a 
geometriának köszönik létrejöttüket, s ezek következtében hány em- 
bernek nyujt foglalkozást, életmódot; fölösleges továbbá mondanom, 
hogy a társadalom legalsóbb rétegén kezdve, a legfelsőig minden 
embernek elkerülhetlenül szükséges, hogy számolni és számitani, bár 
bizonyos fokig, tudjon. 

Kétséget sem szenved az is, hogy a mennyiségtan, mint érte- 
lem fejlesztő, az első helyet foglalja el a tudományok sorában, már 
magában az, hogy az ifju lélek előit mindazt, a mit tanit, szemlél- 
hetővé, sőt kézzelfogható igazsággá teszi, nyujtja a nagy előnyt más 
abstract tudomány fölött; mert a 2 X 2 igazságában senki sem ké- 
telkedik, valóban méltán nevezték a régiek a mennyiségtant az ér- 
telem poesisének. Egy másik előnye az értelem fejlesztés körül abban 
áll, hogy egyes, mondjuk a legegyszerübb esetből kiindulva lépésen- 
kint, s megszakitás nélkül vezet általános igazságokra, s úgy viszont 
az általános elvek keretébe a specialis eseteket is betudja illeszteni. 

Még igen sok, mindnyájunk előtt többé-kevésbé ismert hasznát 
említhetném föl a mennyiségtannak ; azonban a hosszadalmasság ki- 
kerüléseért mellőzni fogom ezeket, hanem a helyett ezen fontos tárgy 
tanitásáról fogok röviden szólani. 

Korunk, mely az iskolázás ügyét oly fontosnak tartja, minden 
lehetőt elkövet arra, hogy az ifjuságnak minél több oldalú ismeretet 
nyujtson, s ez ismeret szerzés módozatait is oly szerencsésen vá- 
lasztja meg, hogy tagadhatatlan az, miként egy törekvő ifjunak min- 
den lehető alkalom megvan adva az önképzésre, s egyuttal arra is, 
hogy a szerzetteket az élettel egybe kapcsolja, ahoz alkalmazza. Ily 


szellemmel karolja fel az iskola ma a mennyiségtant is, a minek 
231 


390 TANÁR-BBIKTATÓ ÜNNEPÉLY. 


következménye az, hogy a mennyiségtan tanitása csak tiz éven be- 
lül is nagy lendületet nyert, s ma már e tudomány egyik ágának 
sem tulajdonitván elsőséget a másik fölött, karöltve, egymás kiegé- 
szitőjekép tanittatik a geometria és számtan. 

Korunk kutató szelleme át van víve az iskolázás űgyére is, a 
mennyiben minden egyes tudományágnál folyton keresi azon módo- 
kat, a melyek által az az ifjusággal minél jobban megkedveltethető, 
feldolgozható legyen s a miért lehetőleg óvakodik a lélekölő for- 
muláktól, melyek tagadhatatlanul nagy hátrányára--válnak a tanitás- . 
nak. S midőn ezt teszi a módszerrel, egyuttal oly tanitókat is nevel, 
kik minden erejöket arra fordíthatják és tudják fordítani, hogy az 
egyes tudományágakban minél czélzatosabban vezethessék az ifju- 
ságot. 

S itt nem tehetem, hogy egy körülményt föl ne említsek, mely 
különösen a mennyiségtan tavításánál merül föl legszembetünőbben, 
Régi igazság az, hogy a jó tanító minden nehézséget le tud győzni 
a tanitványok előhaladásában s a legelvontabbaknak látszó dolgot 
is vonzúvá, kellemessé tudja tenni. Én csak e körülményre tudom 
helyezni, erre alapitani a biztos sikert s épen azért azt mondom : 
sokkal többet kell egy tanítónak tanitványai lelkületének, ismeret- 
körének, a különböző eljárások eredményének vizsgálatával, mint 
magával a tudománynyal foglalkoznia. Szükséges kelléke ez a siker- 
nek minden egyes tudomány előadásánál, de elkerülhetlen a meny- 
nyiségtan tanitójánál. Mert igaz ugyan, hogy a tankönyvek a tervet 
ma már teljesen földolgozva s még hozzá egy általánosan megállí- 
cott tervet nyujtanak, úgy a tanuló, mint a tanitó elé, de szerintem 
épen annál több gondot kell és lehet a tanitónak tanitványai neve- 
lésére fordítani. Annyival is inkább, mert az ismeretközlés módozatai 
a tanitó bölcsességére, paedagogiai ügyességére vannak bizva. S épen 
ez az a mire legkevésbbé nyerhet útmutatást a mennyiségtan tani- 
tója, hanem saját maga kell megszerezze azokat, a mit bizonyit azon 
bé a mely még manapság is, fájdalom, elég gyakran előfordul, 
t. 1. hogy az emberek mondjuk 509/4-je ma is úgy nyilatkozik, hogy 
nekem nem volt hajlamom, tehetségem a mennyiségtan tanulásához. 
Én ezen állítást kétségbe merem vonni minden egyes esetben; mert 
a milyen tehetsége van valakinek pld a latinnyelv vagy háza más 
tudományág tanulására, ugyanaz van a mennyiségtanra is; megkü- 
lönböztetést enged tenni csak azon egy eset, ha valakit Hájtátuka ön- 
kénytelenül bizonyos tárgy felé vonz: ugyde ez esetben, minden más 
egyebet mellőzni fog, s rá mondja nerúcsak a mennyiségtanra a nem 

szeretem azokat. Tény az, a tapasztalat arról győz meg, miként leg- 
többen mégis a mennyiségtantól idegenkednek. Oka ennek egyedül 
csak abban keresendő, hogy utmutatás, helyes vezetés nélkül e tárgy 
megismerésében önerejükön haladni a legtöbben nem tudnak, s ha a 
tanitó nem találja el a helyes irányt, a kellő módokat a tanításban, 
el lehet készülve rá, hogy tanitványai közül egy párt kivéve minde- 
nik borzalommal fog úgy tőle, mint magától a tudománytól elfordulni. 

Hogy azonban általánosan tájékoztató elveket e tárgy tanitá- 
sánál fölállítani ne lehetne, s ne kellene, ez kétségbe vonhatlan, le- 
gyen szabad azért befejezésképen nehányat ezen elvekből fölemlite- 
nem. Minden egyes tudományág tanitása egy bizonyos és mindenik 
különböző értelmi fejlettséget k.ván meg. E tekintetben nagy elté- 
rést találunk a számtan és geometria között, mert mig a számokkal 
már a zsenge gyermeket meglehet barátkoztatni, addig a geometria 
egyszerübb igazságai sem fogják lelkét megragadni; úgy mert más 
játék tárgyait is megszámitja, sazok sokasága vagy kevés volta élénk 
benyomást tesz rá, de épen mivel mindenik a maga nemében elég 
vonzó, elég kedves előtte, nem is igyekszik azokat egymástól más- 
ként, mint talán szinök avagy kedvességök szerint megkülönböztetni. 
Ez okból a geometria tanitását már magasabb korban, fejlettebb ér- 
telmüvel kezdjük meg, de akkor is nagyon óvatosan, a már ismert 
tárgyak, testek szemléltetésével, s azokon keressük föl a légegysze- 
rübb elemeket, a melyekkel fokozatosan haladva ismét oda jutunk, 
a honnan kiindultunk t. i. a téstekhez. A szemlélet utián megismer- 
teket állittassuk elő, vagyis a mit a szem látott, a miről a lélek 
egy képet alkotott magának, azt a képet állittassuk egyidejüleg elő 
a tanulóval, megísmertetvén vele a módokat a mint azok előállitan- 
dók, s igy elérjük azt, hogy a mit szemlélt, azt az értelem átveszi, 
megörökiti; a nélkül azonban, ha a tárgyat eltávolitjak szemei elől, 
eltávozott vele annak képe is, s másfelől a már hallottakat nem 
tudván érvényesiteni, kedvetlenséget szül. 

Ezért nem szabad csak egyes különös eseteknél maradni, hanem 
az általánosra törekedni. mely az egyeseket magában foglalja. 
Arra kell törekednünk, hogy a tanuló maga keresse, találja fel 
az általános törvényt, s állítsa föl magának az elveket; mig nem 
lehet eléggé óvakodnunk attól, hogy a tétel kimondása után keres- 
tessük velök az abba bele illő eseteket. 

Kapcsoljuk össze az elméletet a rajzolással, mert a midőn ez 
által egyfelől előkészítjük a megismerteknek mesterségesen való elő- 
állítására,  utánzására, ugyanakkor fejlesztjük bennök a szép iránti 

érzéket, s bizonyos külső ügyességet sajátitanak el. Igaz ugyan, hogy 
a rajzolásnak egészen más a czélja, mint a geometriának, mert a 
mig a rajzolás a müvészetek közé, a geometria a tudományok közé 
tartozik. Azonban, valamint a fejbeli munkát föltudjuk a kézimunka 
előnyére, megkönnyitésére használni, a képen ezek egyikét a másik 
előnyére föltétlenül föl lehet, sőt szükség fölhasználni; már csak azon 
paedagogiai elvnél fogva is, hogy a tanitásnál, a hol csak lehetséges, 
minél több czélt kell kitüzni egymás előnyére. k 

Ezek valának, i. t. gyülekezet, azon elvek, melyeket a magam 
részéről a mennyiségtan sikeres tanitására föltétlenül szükségesnek 
tartok követni, épen azért én, a ki azon szerencsében részesültem, 
hogy egyházi főhatóságom által e tudományág tanitására kineveztet- 
tem, teljes erőmből azon leszek, hogy a fölsorolt elvek megtartásá- 
val, hivatásomnak minél jobban megfelelhessek. 5 ezzel fölolvasásom 
végéhez érvén, becses figyelmökért fogadják szives köszönetemet. 


BoRos SÁNDOR. 


3. Látérzék és műértelem. 

Valamint a fülnek a jó zene élvezetet szerez, melyet az egész 
valónkra közvetit, épp úgy vannak dolgok, melyek látás által érintik 
lelkünk nemesebb érzelmeit. Ez ünnepélyes alkalommal tehát a látásról 
és azon lelki élvezetekről akarok főkép beszélni, melyek látás által 
lelkünkbe jutnak. 

Lássuk először is, hogy mi a látás? Képzeljünk szemünkből 
egy fénykupot kisugározni, vagy érthetőbben szólva, egy fénytölcsért. 
Ezt. szemünkhöz illesztve, látni fogjuk, hogy csak azokat a tárgyakat 
látjuk tisztán, melyek a tölcsér keretén belül esnek. Nagy tárgytól 
bizonyos távolságra kell állanunk, hogy ez a tölcsér keretébe beleférjen; 
nagy távolról mértföldeket belátunk, kis tárgyakat meg közelről kell 
néznünk, mert ezek a távolsággal óriássá növekedő fénytölcsérben 
elvesznek. Gondoljuk az emlitett sugártölcsért belülről egy kulcslikra 
illesztve, egy még oly picziny ujacska is képes a szemsugarakat ki- 
rekeszteni, mig egy neháuy lépés távolra, már csak egy függöny képes 
a tölcsér hegyes végén olálkodó szemet talán a legnagyobb gyönyörü- 
ségtől megfosztani. 

Igen könnyen kérdhetik én tőlem, hogy miért is van az em- 
bernek 2 szemre szüksége ? Ha Mózsi v. Están bácsi tenné ezen kérdést 
azt felelném, hogy az Isten mikor a restaurátiot elrendelte, szeb 
100 hos: ez a drága portéka könnyen válságos helyzetbe juthat ; 
bölcs előrelátással tudta, hogy ha a kettőből egyet kiütnek, egy még 


TANÁR-BRIKTATÓ ÜNNEPÉLY. 335 


mindig eltart a jövő választásig. De ha önöknek kellene a két szem 
szükségességét feltüntetnem, ezt mondanám : a két szemből egy irányba 
menő szemsugarak úgy fognak meg minden tárgyat, mint a hüvelyk 
és mutató új képes egy arczocskát megcsippenteni, ha még oly bársony- 
simaságu is. Egy sugár érint, de kettő már fog. Hogy két szemünk 
vizszintes irányban áll, ez a vizmértéket képviseli, az orr pedig mint 
egy mérlegnek a mánusa jelöli a helyes irányt. Ezért jár helyes úton, 
kinek jó orra van. Egy szemmel csak a képét látjuk a tárgyaknak; 
2 szem már azok helyzetét is igyekszik meghatározni. Fél szemmel 
még kacsintani sem lehet, csak pislogni 

A természet szépségei szemünkön át jutnak lelkünkbe. Szenve- 
délyeink, érzékeink úgy uralják gyarló valónkat, mint elkényeztetett 
gyerekek szülőiket, vagy mint követválasztók a jelöltet. Fülünket 
bárhol teletömhetjük jó zenével; szaglási érzékünk a pacsulik  orszá- 
gán keresztül a rózsa illatáig csiklandoztathatjuk, ajkunkat az édes- 
ségek külömbfélesége érintheti. Ámde szemünk a mi örökös zsarno- 
kunk, az ő soba ki nem elégithető szenvedélyeivel ! Mutathatunk neki 
szépséget, mitől az érzék örjöng, rutat, minő a rosz lelkiismeret, meg- 
mutathatjuk neki az Emke-palotát, v. a vashidat, a mellette levő új 
tornyos palotával, szemünknek ez mind kevés, hegyre vágyik, hogy 
lássa a völgyet, aztán megint a völgybe, hogy lássa a hegyet! 

Elgondolhatjuk, hogy szemünk, mely ily nagy igényekkel van 
felruházva, mennyire ki vantéve a csalódások végtelen sokaságának ; 
csalódik és csalattatik, Ki ne emlitette volna éltében : , ha jól látok", 
, roszul láttam"! A szemet figyelmezteti a példabeszéd is, midőn azt 
mondja, ,hogy nem mind arany, a mi fénylik." 

Miveltségünkkel fokozatosan látásunkat is fejlesztenünk kell. 
A kis gyereknek ugyan megmondják: ez szép ház, szép vidék, szép 
néni, de hogy miért? ezt rendesen elfelejtik, mert a figyelmeztetőknek 
kiskorukban ezt szintén elfeledték megemliteni, Nekem is csak igy 
magyarázták ezt gyermekkoromban ; hogy felnőttem, igaz, magam Tá- 
jöttem, egy néni miért szép! de, hogy egy felhő, templom, kép, vagy 
szobor miért: ezt bizony meg kellett tanulnom. 

A természet alkotásai a fogékony lélekre legtöbbször nagy ha- 
tást gyakorolnak, csakhogy a tanulatlan szem a lényegtelen dolgokat 
helyezi előtérbe; egymagában még gyönyörködni sem tud, ha nincs 
a ki helyeslését adja megfigyeléséhez. Más szóval : szemünk nem tud 
a maga lábán járni. j 

A mult nyáron egy kedélyes társasággal a havason egy pár hetet 
töltöttem. Egy verőfényes délután, a turista társasággal, én is ki- 

másztam egy kecskejárta nyomdékin a fenyőkkel rakott hegy legma- 
gassabb csúcsára. És mily hatást gyakorolt az alant elterülő vidék 
fölséges panorámája a társaságra? Egyikünk a levegőben levő vizpá- 
rákon boszankodott, hogy a 2000 klm.-nyire eső hótetőket nem lát- 
hatja; egy bájos hölgyecske azt sajnálta, hogy miért nem hoztuk el 
a mama kukkerjét, mily jól megláthatnók a faluban a szállást adó 
román asszonyt a mint feji a kecskét az estvéli bivalytejes kávéhoz ; 
egy harmadik nem is tudott gyönyörködni afeletti bosszuságában, 
hogy elfeledtük ide czepelni a páczolt sonkát. Pedig bizony a szem- 
nek volt miben igazán gyönyörködni! A vidék távolsággal halvá- 
nyodó, elmosodó perspectivája, a fenyők sajátságos, csaknem a feke- 
tétől a legszebb aranysárgába átmenő szinváltozatai, meglepő hatást 
gyakoroltak a szemre, s ezen keresztül a lélekre. 

A természet szépségei után azok a dolgok veszik a szem ké- 
pességét és gyakorlottságát igénybe, melyet az emberiség iparban, 
művészetben évszázadok óta létre hozott. Itt tünik ki a szem ké- 
pessége, hogy a lélekkel mikép közvetiti a látottakat. 

Izlés és müértelem szemünkön át jön be hozzánk, nem is egy, 
de két ablakon; a külvilág ad ezen keresztül rendez-vouz-t a lélek 
belvilágának. 

Már a régi népeknél, mint: egyiptomiaknál, perzsáknál, görögök- 
nél, a müizlés és értelem nagyon magas fokon állott. Ugy okoskodbat- 
tak: ha a fülnek a hármonia élvezetet szerez, miért ne lehetne a 
szem harmoniáját is megállapítani. — Kutató eszöknek ez sikerült 
is. Elképzelték: ha a természet az embert a legtökéletesebb lénynek 
teremtette, bizonyosan azt is kieszelte, hogy mekkora szeme, szája, 
orra és füle legyen. Ebből kiimdulva épületeiket, csodás szép templomai- 
kat oly arányosan építették, hogy nagyságához volt mérve ajtója, lép- 
csője, párkányzata, oszlopainak vastagsága; legtöbbször magát az 
istenséget is kifaragták megfelelő nagyságban. Mily csodálattal és 
bámulattal látja a szem a több ezer éves görög szobrokon, hogy 
akkor is a bátorságnak, örömnek és bánatnak, szeretet- és szerelemnek 
ugyanaz a kifejezése volt az arczon! A szem volt akkor is a lélek 
tükre! — Ezért tanulják a plasztikát és arányosságot a régiek mü- 
veiről. 

; Miűértelemhez a különböző stylek ismerete is szükséges, mind az 
építészetben, mind az ornamenticában: a görög styl az ő oszlopcsarno- 
Falval meandereivel, a régi klassikus kort elevenitik fel; a gót és 
vg0sstó styl magasztos, ünneples érzést kelt; a barok siywazróstő- 
mött, nehézkes ornamentatiójával hamar unalmassá válik szemünk- 

nek; a moór építészet az ő fantastikus arabeszkjeivel, mistikus 
hatással van reánk; a renaissance styl könnyed párkányzata, a ter- 
mészet majd mind virágát, levelét felölelő ornamentatiója, derült han- 
gulatot ébreszt az emberi lélekben. Ugy képzelem a renaissance styit, 
mint egy fiatal, szép nőt; a barok stylt mint egy felpiperézett vén 
leányt, a gót stylt mint egy tisztes matronát. 

Egy műüértelemmel biró szem a monumentalis épülétekben nem 
azok méreteit, hanem mint a különböző épitészeti styl remekeit látja 
egymással versenyre kelni, hirdetve mestere dicsőségét! Régi műtár- 
gyakon szinte látjuk, mily odaadó szeretettel és nemes izléssel véste 
bele a művész az ő korának ornamentacióját. Akkor minden mű- 
tárgy eredeti volt, a mi igen emelte a mű becsértékét. Most a mű- 
vész legtöbbször csak a formát készíti; eredeti talán nincs is, csak 
ezer meg ezer másolat. 

De hagyjuk a régieket! Legyen szabad egy pár szót arról szólanom, 
hogy összes műipari termékeinket mennyire uralja az izléstelen disz 
vagy magyarán szólva, a sallang : pipáinkon Deák F., Széchenyi ké- 
pei diszlegnek; pálczáinkon, napernyőinkön lud, agár, vagy lófejet 
szorongatunk, kemenczéinken, lámpáinkon a sok disztelen disz ugy 
szorong, mint kukoriczacsutkán a szemek, diszedényeinken sokszor 
a görög pálmetta és meander ujabbkori modern elemekkel annyira 
össze keverve jelenik meg, minőt csak egy kis gyerek zsiros ujja tud 
pingálni a nagybácsi fehér kabátjára! Még ételeink is bizonyos diszt 
és gyakran érthetetlen külsőt kaptak. Példa erre az egyszeri T.-ban- 
ket, hol a  bélbecsenye diszitményét, a georginát 18 megették az 
atyafiak" a mártással! Disz, sallang,  tulhalmozottság mindenütt; a 
szem ugy megszokja ezek látását, hogy ugyszólván elfásul bele; ké- 
sőbb ha látja, sem látja, valamint a fül sem hallja egy időn tul az 
óra kegyegését. Disztárgyainkon a nemes egyszerüségnek kevés a 
nyoma. A sok disz mindenütt elöli a formát. Mai nap már a Miloi 
Vénus is kalotaszegi varrotttas köténynyel lépne a világ elé. 

Nézzük meg csak egy leány iskolának a munkakiállitását. 
Ezek leginkább német divatlapból kilesett hangjegytartót, névjegy- 
tartót, kefetartót, óratartót, levéltartót s más modern virágokkal be 
népesitett czikkeket tartalmaznak; stylszerüségnek — mely magá- 
ban hordja az önálló műizlés első csiráját — kevés nyomát talál- 
juk. Egy nagy tarisznyát is láttam egyszer elhizott bazsarózsákkal 
ki decorálva, ebbe lehet, hogy a szerelmes leveleket tartják! Sok 
tárgyat ki sem tudtam találni mire jó; de ami időbe és pénzbe ke- 
rül, hátha rosz nem lehet! Szinte jól esett, midőn a sok ,ne nyulj 

hozzám" tárgy között, egy vehány egyszerű és csinos ruhát láttam 
fa modelekre reá adva: örömemben megis ölelgettem egyet kettőt, a 
leányok nevetve figyelmeztettek, hogy a ruhának nincs feje, mert 
ahoz is műizlés kivántatik, hogy a női szépség eszményének megfe- 
lelő formák, a ruházat által, a szem előtt előnyösen feltüntessenek 
s a ruha kell, hogy pótolja a hiányokat ott, a hol a természet kissé 
szükmarku volt. 

Egy miűértelemmel biró szemnek, már a legegyszerübb fogal- 
mak megítélésével nyilvánul jó izlése: Egy hullámos v. görbe vo-. 
nalat mindig szebbuek tartunk, mint egy egyenest, mert emez a 
merevséget, ridegséget jelőli; a félelmes villámot is tört egyenesekkel 
rajzolják, mig egy hullámos vonal, hullámzó kebel, hullámzó Balaton, 
mily kellemes hangulatot tud az emberben ébreszteni. 

Hogy szemünk, látásunk a műizlés terén odáig emelkedjék, 
hogy a képző-müvészet termékeit élvezhesse, hibáit elbirálhassa, ez 
igen nagy gyakorlatot kiván és e tehetségek fejlesztésére a rajztudo- 
mányt tartom elkerülhetlen alapnak. 

A rajzolás tehetsége az emberrel születik. Már a kisgyerek, ha 
értelmének első sugara megcsillan, nem firkálja-e tele a falat kacs- 
karingos ákom-bákomokkal? A kis fiuk szamarat, a kis leányok 
nyulat szeretnek rajzolgatni, a nyul félénkségével, fürgeségével ro- 
konszenveznek; de a fiuknak a szamár iránti sympathiáját se hogy 
sem tudom magamnak megmagyarázni. 

A rajzolás tudománya már a legrégibb korban virágzott, már 
az egyyptomiak rajzokkal fejezték ki gondolataikat: galamb az ár- 
tatlanságot, kutya fej a hűséget, oroszlán fej a bátorságot jelölte. 
Nem e jobban kifejezné most is: egy tele erszény a gazdagságot, egy 
sziv a szerelmet, egy nehéz járom a házas életet, egy h. nyelv az 
anyóst, stb. 

Ez lenne azon egyetemes nyelv, melyet a világ minden népe 
megértene. : 

A rajztudomány öszvegyüjti a természet szépségeit, mult és 
jelen népeit; elénk állítja a csaták borzalmait, a szerelmesek ölelését, a 
vihart és az ég villámait. A képek világa szemünknek ma már egy 
világtörténelem. Egész világunkat megláthatjuk karossszékben ülve, 
egy pipa dohány mellett. Képben szemlélhetjük a bájt pirulás — a 
rutat undor — s az ördögöt félelem nélkül. Rajzban a természet 
szépségei inkább fölhivják a szem figyelmét. Mert a szemben van 
maga az élet, a szenvedély, a vágy és világosság. Hunyjuk be sze- 
münket: kizártuk az egész világot! 

Műizlés terjesztésére első sorban a rajztanárok vannak hivatva: 
ők lettek mint missionáriusok szétküldve, hogy a műértelem első 
csíráit a fiatal nemzedék fogékony kebelébe elhintsék. Ez a műizlés 
és értelem adja meg a gyerekeknek azon külső zománezot, mely 
nélkül bármennyit tanuljon is, kedélye bizonyos durvaságot nehe- 
zebben tud levetkezni. A rajztudomány kulcsa a képzőművészet bi- 
rodalmának. Ezt tanulva akaratlanul is izlésünk nemesedik, látkörünk 
szélesedik. 

Tanitni kell tehát az iskolában a rajztudományt annak szelle- 
mével; ne elégedjünk meg a dolgok puszta utánzásával, a legegy- 
szerübb tárgy mintát szolgálhat, hogy azon az arányosságnak és jó 
izlésnek elveit előttük feltüntethessük. Mert az ilv rajztanitás kelti 
fel a gyermeki lélekben az érzéket a természeti és művészeti szép 
iránt! És ha a nagy többség, csak az ezek iránti érdeklődést fogja 
az iskolából a külvilágba átvinni, már akkor megvetők alapját, a 
műizlés és műirodalom terén egy jobb jövőnek! 

Ezek lennének vonásai azon rajztanitási rendszernek, melyet 
eddigi állásomon, már egy évtizeden keresztűl szem előtt tartottam. 
Ezen elvek lesznek irányadóim e felsőbb tanintézetnél is, melynek 
hogy ügyeit egyebekben is szivemen fogom hordani, arra -— beiktatá- 
som ez ünnepélyes perczében — komoly igéretet teszek. 


NaGy GYULA. 


III. 
ÜDVÖZLŐ BESZÉD. 


Midőn önöket uj hivataltársaink az isk. igazgatóság megbizá- 
sából, mint legidősebb tanár, ez ünnepélyes órában baráti és kartársi 
szivességgel üdvözlöm, legyen szabad az érem hátlapjául felmutatnom 
azon nehézségeket, melyekkel önök az uj pályán találkoznak. 

Korábbi időkben, például ifjuságomban, sőt az után is több 
évekig a középoktatás egyedüli közege a gymnasium volt. A később 
fejlődő élet és társadalom igényeihez képest, a régi gymnasium szer- 
vezetében sokat módosult; mondhatni évről-évre ujolag szerveztetett. 
A gymnasiumi oktatás fogyatékosnak találtatván; a közép isk. oktatás 
czéljaira polgári és felsőbb népiskolák, reáliskolák, kereskedelmi aka- 
demiák szerveztettek, megannyi versenytársaiul a gymnasiumnak ; 
azonban lehetséges levén, hogy a tanulók a különböző speciális is- 
kolákból a gymnasiumba léphessenek, . ez intézkedés által a gymna- 


sium jellege alteráltatott. 

A legutóbbi intézkedések a gymnasium törzs tárgyai közül a 
görögnyelv fakultativvá tétetett. Nem tudjuk, hogy e félszeg bifur- 
tacio kisérletnek áldásos vagy káros hatása lesz; annyit tudhatunk, 
hogy mint minden félrendszabály, fogyatékos. Ha a franczia meg 
belga athenaeumok mintájára már az V. osztálylyal megkezdődnék 
a humanus és reális szakokra való megosztása a tanfolyamnak, azt 
érthetnők, mint gyakorlatban kipróbált rendszert. Ám de az emli- 
tettem részleges intézkedéssel egyfelől a gymnasiumok munkaköre 
szélesedett ki nagyon, a mennyiben az eddig 8 osztály helyett saját- 
lag 12 osztályra növekedett a gymnasium terhe, másfelől a gymna- 
sium jellegét megrontotta; egy okszerübb intézkedés reményében és 
várásában e nehézséget türnünk, e terhet hordoznunk kell. 

Napjainkban két áramlat tette kérdésessé más tanintézetekkel 
együtt a gymnasiumi oktatás eredményét 18. 

Egyik áramlat alatt értem azt a nézetet, mely szerént az egész 
tanitás a tanórára utaltatik; a tanuló csak a tanórán a tanártól ta- 
nuljon. E czélhól kiválóan a középiskolákban a tanórák száma je- 
lentékenyen szaporittatott; sőt az egyetemen is, hol a tanári elé- 
adásnak sajátlag az ifjut kalauzolni és az iránt kellene tájékozni, 
hogy mit, hol és miként tanuljon, az egyetemeken is, mondom, az 
ifjak positiv tanóráinak száma versenyez a gymnasiumi tanórák szá- 
mával, sokszor felül is mulja. 

A tanügygyel foglalkozók feljajdultak a tulterhelés ellen, a testi 
tulterhelést értették; én az értelem, a szellemi erő tulterhelésének 
neveztem, ma is annak állitom; a jövő mutatja meg ez áramlat ered- 
ményét. Megengedem, hogy egyöntetü idomitást, dressurát, eszközöl, 
de ez bizonyosan a tanulóknál az egyéniség fejlődésének rovására 
történik. 

Másik áramlat a luxus, a fényüzés. 

Rágalmazzuk igen gyakran e szót, hibáztatjuk a fényüzést nem 
gondolván meg, hogy korunk magas szinvonalán álló müveltségének 
szülőanyja. Miután a természeti állapotból kilépett az ember, vágyak 
ébredtek és fejlődtek benne, az értelem vágyakat keltett az 
emberben; a vágyak kielégítése élesitette az értelmi tehetsé- 
geket, szárnyakat adott az emberi szellemnek, munkára késztette 
a kezet s az emberiség előtt megnyitotta a fejlődésnek, a hala- 
dásnak az utját. Korunkban nem gőz, hanem víllamos erővel halad 
az emberi szellem, az emberi munka. Azonban már ezelőtt két 
ezer évvel megmondotta Horatius. mindennek meg van a maga 
mértéke, mindenben vannak bizonyos határok, melyeken belől vagy 

tul nem állhat az igazság. Az a kérdés, hogy napjainkban a neve- 
lésben, jelesen a gymnasiumi tanfolyamban, vajjon a határon, nem 
pedig azon túl, vagy belől vagyunk? Nekem ugy tetszik, hogy túl 
vagyunk; a mennyiben igen sok tantárgyat vettünk fel, és a tan- 
tárgyakból igen sokat kivánunk. Félő nehogy igen sokat ölelve fel, 
keveset markoljunk. 

Luxust űzünk a policiális intézkedésekben. külsőségekben és 
formaságokban, melyeknek néha feláldozzuk magát az ügyet. Lám 
osztálykönyveinkben egy tanév alatt ezerszer is be irjuk, hogy senki 
sem hiányzott a tanórán; közoktatási minister Ő Nagyméltóságának 
évi jelentése szerint a népiskolai közegeknek egy tanév alatt csak 
a népiskoláknál huszonkét millió mulasztást kellett ellenőrizni, nyil- 
ván tartani. Minő időpazarlás. 

Luxust űzünk a tanitás módjával, eszközeivel, a berendezéssel. 
Ez utolsó momentum reánk nézve nagyon fontos. Iskolánk szerény 
bérendezésével is tanulóink legnagyobb részének a szülői otthonhoz 
képest palota; mégis a reális és jövő szükségeihez mérten nevelni, 
fejleszteni törekszünk; magunk is osztozunk e törekvésben. Igen he- 
lyesen; azonban óvakodnunk kell, nehogy teljesedjék velünk is a 
franczia közmondás, hogy ,a jobb ellensége a jónak". Nehogy 
jobbat akarva, rosszat tegyünk. Iskolánk növendékei nagyobbára sze- 
gény emberek, mindenik megannyi self made jelölt; maguknak ön- 
erejűkön kell tisztességes állást foglalni a társadalomban. Ha ezek 
fényhez, kényelemhez szokva nagy igényekkel lépnek az életbe, ha 
erősek lesznek értelemre és jellemre, boldogulnak, ha gyengék, csi- 
gázott vágyaikkal, követeléseikkel elhullanak, vagy megvásárolható 
árukká, ledérekké válnak. 

Még egy nehézséget emlitek fel. Iskolánkban bennlakás van; 
a szülők reánk bizzák gyermekeiket; a szülők helyettessei, megany- 
nyi gondnokok vagy gyámok vagyunk; gondoskodnunk kell növen- 
dékeink értelmi, erkölcsi, sőt igen gyakran testi szükségei kielégité- 
séről is, mert lelki és testi épségéről felelelősek vagyunk, Isten, a 
világ és önmagunk előtt. 

E nehézségekkel szembe mit kell tenni önöknek velünk együtt ? 

Kövessük a gondos földmüvest, a ki szorgalmasan megműveli 
a földet azokkal az eszközökkel és módokkal, a melyeket a tudo- 
mány és tapasztalat nyujt neki; erre nyugodtan várja Isten áldását. 
Nekünk tanitóknak megannyi magvetőknek kell lennünk. A tudo- 
mány és tapasztalat utján szerzett ismereteinkkel, legjobb tudá- 
sunk szerint kötelességünk teljes érzetével hintjük a tudomány 

és erkölcs magvait, nyugodt lélekkel várván azok után az áldást. 
Azonban miként a földmives munkájának áldása a talaj minőségétől, 
az időjárás szeszélyétől függ, a mi munkánk eredménye is függ egy- 
felől a viszonyok szeszélyétől; azonban én meg vagyok győződve, hogy 
ha növendékeink a gymnasiumi tanfolyam bevégeztével a megkiván- 
tató tényleges ismeretek és előkészület mellett józan értelemmel, he- 
lyes okoskodó, gondolkozó és itélő tehetséggel, munkaszeretettel lép - 
nek ki kezeink közül, valamint a felsőbb szakiskolákban a tudomány- 
szerzés nehézségeivel ugy az életben a viszonyok szeszélyével győ- 
zelmesen meg fognak birkózhatni. 

Másfelől reméljük és szeretjük hinni, hogy tanuló ifjuságunk 
lelke és szive oly talaj leend, melyben az általunk hintett magvak 
megtermékenyülnek. 

Engedjék meg tisztelt barátim, hogy még két momentumot em- 
litsek meg ez ünnepélyes órában. 

Unitárius vallásunk a szabadvizsgálódás és a lelkiismeret sza- 
badságának a gyermeke; e két tényezőt valamint magunknak meg- 
követeljük, éppen ugy tiszteljük másoknak ezekhez való jogát. Hogy 
ha valaki ahoz atársasághoz, testülethez, mondjuk felekezethez, mely- 
nek elveit gondolkozásmódját osztja, ragaszkodik, ha annak érdekébe 
buzgolkodik és munkálkodik, azt senki sem nevezheti felekezetes- 
ségnek. Ime például ez iskolánk névleg felekezeti, tényleg intercon- 
fessionális, . hisz két különböző vallásu és különböző nemzetiségü nö- 
vendék ugyanazon elbánás, ugyanazon nevelés alatt növekszik benne. 

Unitárius vallásközönségünk gondoskodásának kiváló tárgyai 
voltak mindig az iskolák felsőbb 3 iskolája közt e főiskola, mint 
létezésének egyik jelentékeny tényezője, mondhatni szemefénye, büsz- 
kesége volt; és az ma 15, mert mindnyájunkban itt vált lelki szük- 
ségünké, az együvé tartozásnak, az egységnek az érzete. Legyenek 
az iskolák, s nekünk, kik ez iskolában munkálkodunk, ez iskola 
szivünknek, lelkünknek gyermeke; melynek javát értelmünk világá- 
val, szivünk melegével ápoljuk; ennek felvirágzása legyen vágyaink- 
nak tárgya, életünknek czéla. 

Felemlitem másfelől azt, hogy vallásközönségünk összes ügyeit 
központi kormány intézi, kormányozza; e kormányzó testületnek az 
egyházi tanácsnak választás útán mindnyájan tagjai vagyunk; szá- 
munknál s azon körülménynél fogva, hogy e kormány székhelyén 
lakunk, vallásközönségünk nemcsak iskolai, hanem összes ügyei in- 
tézésében nekünk jelentékeny szerep jutott. A körülmények által 
nyujtott e joggal járó kötelesség érzetében lelkiismeretes odaadással, 

legjobb meggyőződésünk szerint tevékeny részt kell vennünk vallás- 
közönségünk összes ügyei intézésében. 

Végül mint legidősebb tagja, annak a testületnek, melybe önök 
ez órában teljes joggal lépnek, kijelenthetem, hogy bár tagságom 
maholnap negyven évre terjed, mindig örömmel emlékszem e testü- 
let életének minden fazissára. "E testület tagjaiban a kötelesség 
érzettel, munka szeretettel mindig párosul aszivélyes barátság, egyet- 
értés, mondhatni testvéri viszony: mi szerény anyagi viszonyok közt 
lis megnyugodva boldogok voltunk és vagyunk; sőt az irodalomban 
tanusított munkásságunk, kötelességünk teljesítése, s a társadalom- 
ban érvényesitett befolyásunk okán másoknak is jóindulatával, be- 
csülésével is dicsekedhettünk és dicsekedhetünk. 

Mindnyájan meg vagyunk győződve, hogy önök tudományos és 
humanus miüveltségökkel, :óindulatukkal testületünknek hasznos tagjai 
lesznek. Részünkről igérjük, hogy mindig baráti, testvéri indulattal 
viseltetünk önök iránt s kivánjuk, hogy Isten sokáig éltesse, tartsa 


meg munkaerejöket, buzgóságukat. Kovácsi ANTAL. 
tanár. 


TV 
BEZÁRÓ BESZÉD. 


Tisztelt közönség, kedves tanártársak! Nem tehetem, hogy én 
is, kinek vezetésére van bizva ez idő szerint főiskolánk, nem tehetem, 
mondom, hogy én is bezáróul pár szót ne intézzek tisztelt tanár- 
társaim hoz. 

Önök, kedves tanártársaim, már eddigi buzgó működésökkel is 
tanujelét adták annak, hogy tanári hivatásukat alaposan átérzik, s 
abbeli  kötelmeiknek derekasan megfelelni birnak. Mégis engedjék 
meg nekem, hogy ez ünnepélyes alkalommal, midőn önök rendes tanári 
állásukba beiktatva, azt ezennel elfoglalják, hosszas tanári pályámon 
szerzett tapasztalataimból kifolyólag arra emlékeztessem, miszerint a 
tanárnak nevelőnek is kell lennie. A nevelő pedig az igazságot ke- 
resi, s ez oly bűvös hang, mely az emberi szellem legbensőbb hang- 
jait hozza rezgésbe; azért a tanárnak az igazság napjának kell lenni, 
ki az ifju lelkeket ama szent templomba vezeti, melynek oltárán az 
igazság örök lángja lobog. Mert, ha egy művész éltét adja művésze- 
teért, mily magasztosnak kell lenni ama lelkesültségnek, mely az 
örökké igaznak, jónak, szépnek terjesztésében leli egyedüli kéjörömét. 
Azt mondhatnám, hogy az ily lelkesült szellem magasztosan boldog 
állupotban érzi magát annyira, hogy azt semmivel sem cserélné föl. 

Az ő boldogsága zajtalan munkásságában rejlik. Ki nem tudja, mennyi 
jót tett a maga tanitványaival egy Solon, Numa, Pythagoras, Socrates, 
Zeno s főleg a názáreti Jézus. Az igazért, jóért és szépért lelkesülni 
tudó szellem könnyen tűri a félreismerést, sokszor talán a keseritést 
és bántalmazást, mikkel a tanári pályán oly gyakran találkozhatunk. 
Halljuk csak, mit mond erre vonatkozólag nemzetünk egyik bölcse, 
Kölcsey, azt mondja ugyanis, hogy ,a szenvedés és kebelszakgató 
áldozat tulajdon örömet hoz lelkünknek és sorsunkon fölülemelkedni 
megtanit. Ki csak társasági mulatságokban akar ragyogni, vagy éppen . 
tudatlanok által akarja magát bámultatni, az könnyen elérheti célját, 
de az értelmesek őt megvetik." 

Hogy mily fontos befolyást tulajdonítottak már a régi rómaiak 
a nevelő személyiségének, kitűnik Juvenalisnak ez egyszerű mon- 
datából is: Maxima puero debetur reverentia." A nevelő legyen 
növendékeire "nézve az, mi a derék szülő gyermekeire nézve. 
Bármily művészetre is szánja magát az ember, azon csak úgy fog 
boldogulhatni, ha bir az ahoz megkivántató tehetséggel és tulajdon- 
ságokkal: igy annak is, ki a nevelés nehéz, göröngyös pályájára akar 
vállalkozni, működése csak akkor lesz foganatos és áldásos, ha benne 
a siker föltételét képező tulajdonságok föltalálhatók. Kik semmi 
inagasztosra nem birnak lelkesülni, kik csak a földi előnyt tudják 
becsülni, s a tanársággal párosult nevelési állásukban fejős tehenet 
látnak, mely bizony a legsoványabb, azok valóban sajnálandók, de 
még inkább sajnálandó a tanügy, melyet önző czéljaikra használni 
nem irtóznak. 

A nevére méltó tanár odaáldozó szeretettel öleli át növendékét, 
mint a teremtés koronáját, melyről az istenség képmása sugárzik 
feléje, de a melyet neki meg kell tisztítania, hogy eredeti fényében 
tündökölhessen. Ide vonatkozólag mondja Schmidt , Erziehungs-lehre" 
czimű könyvében: , Szeretni kell tudni a tanárnak, különben nem 
lehet jó tanár; mert ki az önszeretetet ki nem irthatja magából, az 
nem tudja a tanársággal járó sokféle lemondást, önmegtagadást gya- 
korolni. Legyen bár fejében még oly tömege a tudománynak, legyen 
bármily széles paedagogiai ismerete, ha szeretete nincs, mind hasz- 
talan! Tanitványai bizalom helyett félelemmel közelednek feléje, s 
ösztönszerüleg visszaborzadnak tőle, — s ő nem tanitó. A kit sze- 
retet nem lelkesít, az menjen földet túrni, legyen pinczér, vagy vál- 
lalkozzék más valami jövedelmes üzletre: de isteni munkára, isteni 
TTKBN SA gyermek-tanitásra és nevelésre, ne adja fejét; mert. nem ért 
hozzá ; mert savanyúbb lenne az neki, mint a cséplés, és mert az 
iskolában is szeretet helyett csépet tartana kezében." 

Az oktatás és nevelés sikerének egyik föltétele a tanítvány 
bizalma, melyet csak szeretet tud megnyerni. Szerencsétlen az a 
tanár, de szerencsétlenebbek annak növendékei, ki nem csak örömet 
nem talál a növendékek társaságában, hanem unatkozva, sőt undo- 
rodva és visszataszitó idegenkedéssel jelenik meg közöttök. Ki haj- 
lam nélkül s talán csak azért lépett a tanári pályára, mert könnyi- 
Íteni hisz sorsán, annak a reménylett jobb sors helyett elégedetlenség 
érge lesz osztályrésze. Oh, mert hányszor nem merül ki a tanár- 
hivatásának nehézségei közt; hányszor nem kedvetlenítik őt el ta- 
nítványainak pajkossága, könnyelmüsége, hanyagsága, nyersesége! § 
ha mindent megtett, mi tőle kitelt, s mégis fönmarad a keserüség, 
hol találjon menedéket másutt, mint éppen a türelemben. De lesz-e 
türelme, lesz-e szelid, ha nem szereti tanítványait s nem fogja fel 
hivatását ? 

Ezért meleg szeretetökbe ajánlom a tanuló ifjuságot és kérve 
kérem önöket, hogy a legnagyobb gonddal ápolják és fejtegessék a 
benne jelentkező nemesebb csírákat, s csöndesen bár, de folytonosan 
egyenletesen égő lángra törekedjenek éleszteni a jó, igaz és szép 
iránti lelkesültségnek a szív mélyében rejlő szikráját. 

És ha semmi más sikere nem volna is az igazért, jóért, szépért 
lelkesülő fáradalmaiknak, eléggé jutalmazottaknak érezhetik magukat 
azon tudat által is, hogy elmondhatják a költővel: ,"özent hazánk! 
Megfizettük mind, mivel csak tartozánk!" S bár minden küzdéseik 
mellett maguk számára jobb napokat nem víhatának ki, de tisztán 
érezve, hogy emberi rendeltetésüknek czélja nem is az vala, nem 
fognak majd egyszer átokkal visszatekinteni a pályára, mely, ha 
önöknek töviset hozott is, nemünknek most, vagy jövőben virágot 
és gyümölcsöt teremhet. 

Isten éltesse önöket s adjon erőt és kitartást, hogy ismert buz- 
góságukat még igen-igen sokáig folytathassák és iskolánknak min- 
denba diszei legyenek. I 

Végül, kedves "kötelességet teljesítek, midőn ugy a magam, 
mint a tanári kar nevében hálás köszönetet nyilvánítok a nagyér- 
demű közönségnek azért, hogy e szerény ünnepségünket becses meg- 
jelenésével emelni és ünnepélyesebbé tenni szíveskedett. 


ULÁR PÁL, 
ig. tanár. 

A DÁVID FERENCZ-féle LEGRÉGIBB UNITÁRIUS ÉNEKES-KÖNYVNEK 
EGY MÁSODIK PÉLDÁNYA. 


A korán elhunyt várfalvi Nagy János elég terjedelmesen és ki- 
meritőleg ismertette ez énekes-könyvet a , Keresztény Magvető" 
VI. kötetének 93—126. lapjain 1871-ben ,Az unitáriusok énekes- 
könyveiről" cz. czikkben. És Nagy János után Szabó Károly, párat- 
lan könyvbuvárank és kutatónk hasonlóan fölvette , Régi Magyar 
Könyvtár"-a első kötetébe 342. sz. alatt (Dávid Ferencz) Isteni di- 
csiretek, imádságos és vigasztaló énekek cz. alatt. 

E két szaktudós közleménye után kevés mondani valónk 
van a kérdéses énekes-könyvről, melynek egy példánya a székely- 
kereszturi unitarius gymnasium birtokában van a Jakab Elek-féle 
gyüjteményben; a másik a maros-vásárhelyi ref. kollegium könyvtá- 
rának sajátja, trk. Nemes József ur sziveségéből. Keletkezése idejét 
pontosan . meghatározni nem lehet, minthogy mind a két példány 
csonka. Szabó Károly hozzávetőleg 1579-re teszi. Ezzel tehát be kell 
most érnünk, mig egy teljes példány elő nem kerül. 

A két példány teljességét illetőleg, tájékozást nyujtanak a 
hiányzó levelek. A kereszturi példányból Nagy János kimutatása sze- 
rint, ezek hiányzanak : 

1—XXIV. 117—118, 165—166, 221—222, 429—454, 553— 
554 lap — 29 levél; a vásárhelyiből: I—XXVI. 211—212, 551— 554 
lap — 16 levél. Eszerint a kereszturi példányból 13 levéllel több 
hiányzik. A végéről mennyi hiányzik még nem tudhatjuk, az 500-dik 
lapon megszakad mindkét könyv. — Elől a lapszámozás I-—-XCIX -ig 
rómaj, a 100-tól kezdve arab számjegyekkel van. 

A ke eszturi példányból hiányzó részben (429—454.) két éne- 
ket találtam, melyeknek szerzője a vers-szakok kezdő betüivel ki. 
tette, irta saját nevét. Egyik 434—437. lapokon , Iffiak éneke" czimü . 
Balassi Bálinth; a másik, 442—444. lapokon , Szép vigasztalót 
ének"-ben: Dóczhi Ilona.1) , Az, ki ezen éneket rendele versek- 
ben, gondolkodik magában, mert nincz senkihöz ez földön sok nyo- 
morusagaban." Ez az utolsó versszak. 


4 5) Dóczi Ilona, Dóczi Gáspár leánya, Dóczi Danirian unokája, kihal 
családág. 

A ma is használatban levő invocatioból betühiven ide iktatunk 
egyet össszehasonlitás kedveétrt. 


Vilagosságoknac szent Attya a- 
landekoknac kegyes osztoia, 
Menynek és az földnek hatalmas 
Wra, te szent egyhazadnak gond- 
viselőie, örök elete. 
Ki szabadital a karhozatbol, 
az sötetsegnek nagy hatalmassa- 
gabol, és be helyhesztetel szent 
orszagoban örökösse tevel nagy 
kegyelmedből diczősegedben. 
Haycz le hozzank szent fülei- 
det, es halgasd meg könyörgesin- 
ket, oltalmazzad mostan.igassa- 
godat, mutasd meg Isteni nagy 
hatalmadat, szent orszagodat. 
Eönczed reank te szent lelke- 
det, és tisztiezd meg az mi sziíve- 
inket, vedd el mi elmenknec ho- 
mallyossagat, és az mi lelkünknec 
sok tevelygeset, erőtlenseget. 
Esmerhessünk, teged igaz 
Istennek, és valhassunk kegyes 
Attyanknak, maradhassunk meg 
hiven te is kedvedben, neked 
szolgalhassunk tellyes eltünkben, 
öröcke Amen. 

Közli 


Kowxcz Józsnr. 

Második Közlemény. 


Bodnár a VII. füzettel befejezvén vállalatának első kötetét, 
terjedelmes előszóban mutatja be álláspontját, melyről az egész ma- 
gyar irodalomtörténetet tekinti. Ismertetvén Nisard és Taine mód- 
szerét, az actio és reactio teljesen új elméletét fejti ki, melyre 
Guyau nyomán ő maga jött reá s melyre mint legszilárdabb alapra 
építi fel nagy művét. Szerinte a természet minden mozgása rythmi- 
kus, egy lépés előre, egy hátra. A szél rohama szüneteket tart, a 
fa szabályosan inog, a levél szabályosan lebeg stb. Ez a rythmus 
pedig onnét ered, hogy a mozgás akadályokra bukkan, mert nincs 
vacuum, nincs üres tér a természetben. Épen ugy az eszmék vi- 
lágában sincs egyenes mozgás, hanem ritmusos. Az eszme egy nagy 
lépést tesz előre, egy kisebbet hátra. Ha valamely eszme jobban 
megragad bennünket, nagyobb lépést teszünk előre, mozgásunk tar- 
tósabb lesz, hogy azután szintén nagy legyen a visszahatás. E rit- 
musos mozgást azzal magyarázhatni meg, hogy az eszmének minden 
lökéshez pihenésre van szüksége. Ezzel fejthetni meg nemcsak min- 
den ember eljárását, hanem a népek tetteit is ... Nézzük pl. a 
protestantismus fölléptét. A renaissance befolyása alatt megtisztult 
ker. eszme föllépett Németországban. Az új diadalmas eszme rögtön 
jelentkezett hazánkban is. Az első apostolok Luther hivei valának. 
Az eszme haladása azonban lassan ment, legalább 40—50O évnek 
kellett lefolyni, míg az unitarismusig jutott. Ekkor kimerűlt, elveszté 
erejét, feltámadt ellene a nemzeti eszme, a fentartó idea, a tekin- 
tély, a rend, a fegyelem, a kedély, a család, a régi szokások és er- 
kölcsök eszméje. Ujra hatalomra jutott a kath. vallás, győzött a 
tekintély; de már nem tudta megsemmisiteni az eszme összes Si- 
kereit, csak egy részét irtotta ki, a többivel megalkudott, egyes- 
ségre lépett. 5 maga a katholicismus issigen sok változáson ment 
keresztül. Megszünt annyira érzéki és babonás lenni, mint a minő 
volt; tisztább, modernebb fényben jelent meg. 


Ilyen elmélkedéssel fejti ki és alkalmazza az irodalomra is B. az 
actio és reactio elméletét. Még az irodalmi műfajokra is kiterjeszti. 
Szerinte az actio kora a lyrai, tanítói és gúnyköltészeté, s az actio 
és reactio határvonalán emelkedik legmagasabbra a lyra, akkor tá- 
mad Balassa: és Petőfi; míg a reactio korában a hatalmas tehetség 
jeles epikus vagy kitünő drámairó lesz. Manapság a reactio ko- 

rát éljük, orthologusok vagyunk nyelvünkben és orthodoxok a val- 
lásban. Míg a XVI. sz.-i prot. hitujitás legszebb nyilvánulása volt 
az actiónak. Lángra gyujtotta akkor az uj eszme az egész közvéle- 
ményt. Lelkesedéssel sietett a nép fia Wittembergbe, hogy aztán 
apostol, hittéritő váljék belőle. Magyarul írt, szólott, mivel az egész 
nemzetet akarta az actiónak megnyerni. Az országos hatás annyira 
szivén feküdt a szász Heltainak és Dávid Ferencznek (hát Honter ?), 
hogy elhagyják a német és latin nyelvet s magyarul apostolkodnak. 

Szerettük volna, ha B. e nagyérdekű és komoly figyelemre 
méltó elméletet nemcsak a prot. korra, hanem az egész magyar iro- 
dalomra egyaránt alkalmazza. Nem kis érdekkel néznők, mint ál- 
lítja szembe a magyar pogány költészetet a középkori katholicis- 
mussal s a katholicismust a renaissance reactiójával. A renaissance- 
ra nyomban következő prot. kor heves actiója is talán élesebben 
megvilágítva tünhetett volna fel az olvasó szemei előtt. S ha valóban 
oly nagyértékű s nem csalóka lidérezfény ez a feltalálás, talán fel is 
lehet vala osztani az egész nemzeti irodalomtörténetet is az actiók 
és reactiók koraira. Am távol legyen tőlűnk, hogy mi az új elmélet 
erős vagy gyönge voltáról ítéletet mondjunk. A magyar irodalom- 
történet mestereire, Gyulaira. Beöthyre és Sziládyra néz e feladat. 
Mi neveltetésünk és meggyőződésünknél fogva az actio emberei, 
szívünkből üdvözöljük a nagytehetségű írót az ujabb alkotások te- 
rén s csupán csak egyes hiányokra hivjuk fel figyelmét, nehogy 
elmélete alkalmazása közben ,az eddigi téves nézetek helyreigazi- 
tása" ujabb meg ujabb helyreigazitásokat szüljön. 

Mindenek előtt örömmel ismerjük el, hogy az eddigi nézetek 
hangoztatása helyett dicséretes szorgalommal forgatta át B. a régibb 
magyar irodalom termékeit s mindenütt törekedett lehetőleg a 
maga lábán járni. Ha nem csalódunk, talán épen ez az egyik oka 
az itt-ott feltünő kisebbszerű botlásoknak is, melyeket talán elkerűl 
vala, ha nagyobb figyelmet fordít a mások kutatására. Tanulmányai- 
nak önálló volta s az úttörő eredeti irány elfordította figyelmét a 
már régebb elért eredményektől s az általa föllelt új adatok sok 
helyt kevésbbé jók, mint az elvetett vagy figyelemre nem méltatott 
régi. A mellett Bodnár kath. nevelésű író, már ez sok hiányra, 
hogy ne mondjuk: több vagy kevesebb részrehajlásra vezeti a prot. 
kor megítélésénél. A magyar történelemben is rendkívül jártasnak 
kell annak lennie, ki a részleteket egy új és nehéz elmélet keretébe 
akarja beleszorítani. j 

Mindjárt a hitújítás korának bevezetésében csak Lutherrel és 
Melanechtonnal hirdetteti az új doctrinát Zwingli és Luther helyett. 
(Rövidre vont korrajzoknál a szabatos és biztos vonás elengedhetet- 
len!) Guizot és mások után ő is elösmeri, hogy a protestánsok az 
egyetemes papsággal erős lépést tettek a civilisatio terén, de hibáz- 
tatja, hogy a bibliának csodálatos becset tulajdonítottak, sőt az első 
helyre állították. Szerinte ,egy rég elavult könyv fölelevenítése nem 
tartozik a protestantismus kiválóbb cselekedetei közé. A biblia nyuj- 
totta lelki táplálék nagyon kétes értékű; pátriárkai moráljával, imitt- 

amott sötét doctrinájával jó lehetett a zsidóság kezdetleges műüvelt- 
ségi állapotában; de pár ezer év után csaknem kizárólagos szerepre 
juttatni, hátrányos lőn a prot. vallásra és főkép a civilisatióra nézve." 
Ez mindenesetre határozott és figyelemre méltó vélemény; de úgy 
tetszik nekünk, hogy kevés igazolást talál pl. az angol nemzet mű- 
velődésének történetében. Ugy tetszik nekünk, hogy csak a biblia 
és nem Luther, vagy Kálvin győzte le a katholicismust. A biblia az 
ujabb civilisatio sarkköve. Es vajjon nem helyes dolog-e az egész 
emberiséget, illetve a mai tanuló ifjuságot, a civilisatio útján előbb 
a kezdetleges műveltségi állapotokon átvezetni? — Nem vitatjuk. De . 
arra bátorkodunk felhivni a figyelmet, hogy B. kárhoztatása csupán 
az ó-testamentomra illik, a protestansok pedig inkább az új-szövet- 
séget vették az új világosság szövétnekéűl: az ó-szövetség sötét 
ghettóiba is e szövétnek fényével világítottak be. Látni való tehát, 
hogy B. sulyos itélete akár áll, akár esik, de mindenesetre leg- 
alább is egyoldalú. 

A magyar prózai stil fejlődésére azonban kiváló befolyása volt 
a bibliának, ezt elismeri a szerző s ebben mi is teljesen igazat adunk 
neki. Ugyszintén az is igaz lehet, hogy a bibliaolvasás nyomasztólag 
hatott a magyaros stil kifejlésére. Innen van, hogy a nagy hit- 
vitában a kath. fél, kivált Pázmány stilusa több életet, lendületet, 
merészebb, élénkebb szint és változatosságot, szóval több eloguentiát 
mutat, mint a protestansoké; mert a katholikusok csak másod sor- 
ban olvasgatták a bibliát s így nyelvök nem tapadt hozzá. Ez is 
mind szent igaz; csupán annyi hozzá tenni valónk van még, hogy 
a katholikus eloguentia merészebb, élénkebb, lendületesebb fordula- 
taban a bibla nem olvasáson kivül némi része egy-egy zsoldos had- 
seregnek is volt, továbbá volt része a római császárnak és római 
pápának is. 

Szintén némi egyoldalúságot tapasztalunk szerzőben a hitújitás 
korabeli írók megítélésénél. Az első bibliafordítók B. szerint a XVI. 
században is katholikusok; pedig visszaemlékezhetnék, hogy már a 
XV. században nálunk is úgy, mint külföldön, eretnekek törekvése 
a bibliafordítás. Már az, hogy bibliát nyujt a nép kezébe, gyanút 
költ a XVI. századbeli író katholikus hitére nézve. Komjáthi és Pesthi 
vallását kellő adatok hiján, most nem vizsgáljuk. De annál szembe 
szökőbb tévedésnek kell kijelentenünk azt, hogy Sylvestert B. még 
ma is katholikusnak nézi. Tudjuk, hogy Sylvester theologiai állás- 
pontja eddig sok vita tárgya volt. Ismerjük egyfelől Révész, másfe- 
lől Dankó sok utánjárással készült jeles műveit. De ismerjük egy- 
szersmind Türk naplóját is, mely 1871-ben a Századokban hitelesen 
eldönti, hogy Sylvester Debreczenben luth. lelkész volt, honnan 1558. 
tájt Lőcsére hivatott meg. Nagy ellentartó volt e meghivásban egyik 
paptársa Melas vagy Niger, kiből némelyek Méliust faragtak. Ez adat 
kétségtelenné teszi Sylvester confessionalis álláspontját. S a mi Syl- 
vesterre nézve áll, az nagyon valószinűen Komjáthira és Pesthire, 
IGAZÁN FG 17 EKOáSÍRktA 1s ráillik. Nincsen miért tehát a huma- 

erdami Erasmust fölvenni, hogy e kiváló férfiaknak 

az orthodox katholicismustól való külön állását megfejtsük. Mellesleg 
megjegyezve az is hiánynak tünik fel előttünk. hogy Komjáthi for- 
dításában írónk csak megróni valót talál, kiváló nyelvészeti értékét 
pedig egy szóval sem említi. Sziládyban erre nézve méltányosabb 
biróra találunk. Azt sem hagyhatjuk szó nélkül, hogy K. műve nem 
1532-ben, hanem 1533-ban jelent meg. 1532-ben csak bevégezte a 
fordítást. 6 

Benczédi Székely Istvánról, ki a XVI. sz. írói közt előkelő he- 
lyet foglal el, Bodnárnál azt találjuk, hogy , elméjének ösztövér vol- 
táért" soká vonakodott a zsoltárok fordításától. Kissé gyarlón is vé- 
gezte, mert sok más társával abban a hibában leledzett (így), hogy 
nem olvasta a régibb fordításokat. Könyvének fele mégis 
magyarázat, melyben előkelő zsidó exegeták szavait használta fel. 
5 oly kedvet kapott a szentírás fordítására, hogy ha ura, (távai 
Lukács, ,jó néven fogadja, hat rövid napon (így!) mind az egész, 
bibliát Istennek segitségével kibocsátja." Csak azért könyörög, hogy 
addig (t. 1. hat napig!) tartsa meg Isten e világi életben. 

Komolyabb bemutatásban részesűl Heltai Gáspár, kit egy helyt 
idegennek, más belyen idegen származásúnak mond B. Feltünik írónk- 
nak, hogy Heltai az énekek énekét az egyházra magyarázza. A XVI. 
sz" közfelfogása volt ez. Ismeretes dolog, hogy maga Kálvin a szabad 
, szellemű Castelliót ez énekek világias értelmezéseért mily elkesere- 
detten üldözte. A 123. lapon kolozsvári prédikátornak látjuk Heltait, 
ugyanott ,állitólag le is mond állásáról" s csak az irodalomnak él. 
A következő lapon mégis kolozsvári , főpásztor." A 147. lapon puszta 
rágalom, hogy Heltait a papi dézma elvesztének félelme vitte át az 
unitáriusok közé s a 161. lapon e rágalom a kolozsvári pap ellen 
újra egész szükségtelenül ismételve. Bármily nagy gonddal és szépen 
van Heltainak egyébként élete megirva, ,A részegségnek és tobzó- 
dásnak veszedelmes voltáról" szóló kitünő dialogusát sehol ismertetve 
nem találjuk. Ugyancsak Heltainak idézett versében ily sorokat ol- 
vashatunk: Nem gondol a halál senkivel, nem a pölőknek (pörlők- 
nek ?) esküvésekkel; sem a döllyeseknek (dölyfös?) haragjával. . . A 
136. lapon bölcs- a bolczu-, bulcsulevél; 166. lapon képmutáló 
áll a képutaló, képmutató helyett; 170. lapon Balássi Balassi 
h., 194. lapon Sibolti Péter S. Demeter h., 154. lapon gyöngés 
gyöngyös h., 200. lapon trinitarius antitrinitarius h.. 153. 
lapon nagy térdet hajtnak suj tnak h. — A 135. lapon Heltai A ge n- 
dája is oda téved a káték, abcés meg énekes könyvek közé. A 
211—213. lapon egy hadi könyvet ismerünk meg a hitvitázó és er- 
kölcstani irodalom termékei között. Mindez egyszerű gondatlanság 
vagy sajtóhiba; de irodalmi kézikönyvben kiváló gondot kell fordí- 
tani a tévedést okozható hibák kijavítására, mit bizonyára B. maga 
sem fog elmulasztani uttörő nagy munkájának befejezésekor. f 

Huszár Gál élete Szabó K. nyomán jól van megirva, Batizi 
András, Kulcsár György, Hellopoeus, Beythe nemkülönben, Az unitár. 
Basilius és Csázmai, a luth. Sibolti, Vizaknai Gergely, Gyarmathi 
Miklós sem kerülték ki szerző figyelmét. 

Károlyi Gáspárról Beöthy jeles irodalomtörténeti kézikönyvében 
azt állítja, hogy jó magyarsággal és értelmesen fordította le a bibliát. 
Bodnár, úgy látszik, a kath. bibliafordító Káldi után keményebben 
és talán több igazsággal is ítéli meg Károlyit. Szerinte K. ,ízlés 
nélküli bátorsággal és nyers magyarsággal fordítja le Tremelliusát, 
a biblia egy latin fordítását; csak oly kevéssé törekszik a szépségre, 
mint a szabatosságra; parlagi könnyűséggel írja le magyar szó- 
lamait, mitsem törődvén azzal, hogy kivetkőzteti az eredatit nemcsak 
formájából, hanem értelméből is." Ez helyes! De az nem helyes, mit 
B. birálatához hozzáfűz: , De úgy látszik, hogy ez.is tetszett a re- , 
formatio első (?) hirdetőinek. Az a nyers és kemény magyarság bi- 
zonyos ódon szint kölcsönze a fordításnak, mely tetszék a hallga- 
Tó Sarok a züesh) 

Felfogásunk szerint a vizsolyi bibliát (melyet mellesleg meg- 
jegyezve az esperes és nem superintendens Károlyi, máskép: Radics 
Gáspár, 1589 —90-ben és nem 1589-ben adott ki) egyedül az tette 
az olvasó közönségnek kedvessé, mert ez volt az első teljes magyar 
biblia. A fordítás élvezhetőségének nagy érdeme Szenczi Molnár Al- 
bertet, a második kiadás sajtó alá rendezőjét illeti, kinek ref. aai a 
mult évi kegyeletes jubileum alkalmával elfeledték a K. koszorújá- 
nak egy levelét bár hálaképen felajánlani. Molnár kiadása a tömérdek 
rövidítéssel kissé nehézkes olvasású ugyan; de mégis ez veté meg 
alapját a luth. és unitár. felekezetűeknél is oly kapóssá váli későbbi 
kiadásoknak. 

Bodnár a prot. hitújítás főbb mozzanatait egynéhány fő szereplő 
gondosabb és terjedelmesebb életrajzával illustrálja. Míg a kálviniz- 
mus első hirdetői közül sajátságos egyoldalúsággal Ozorainak csak 
munkáit ismerteti s életéről mit sem szól; Dévai Biró Mátyásnak 
ellenben életét írja bőven le, munkáinak ismertetésé azonban elma- 
rad: addig Heltai és Dávid F., Mélius, Félegyházi, Károlyi és Bcrne- 
misza Péter mind életeseményeik, mind irodalmi működésök tekinte- 
tében kiváló figyelemmel vannak tárgyalva és csaknem egy-egy külön 
tanulmányt ad bemutatásuk. 

; Heltaira nézve megtettük már észrevételeinket. Wélegyházira 
jóformán Bodnár hivja fel először nemzeti irodalomtörténetünk mél- 
tató figyelmét. Azt ugyan neki sem hiszszük el, hogy 1570-ben, mint 
debreczeni tanár, számos tanítványa kiséretében Kolozsvárra jött 
volna, honnan hihetőleg az unitárius mozgalom következtében és a 
debreczeniek kérése folytán 1571-ben tért vissza. Ez érdekes és 
tisztázásra érdemes adat volna. Kár, hogy B. forrását nem nevezi 
meg. A Bornemisza kiválóan érdekes életrajzát rosszul zárja be az 
a téves adat, hogy Thury Etele szerint kálvinista püspök volt 
volna : holott Th. felületes dolgozata ellenében már 1887-ben kimu- 
tatták Bornemisza lutheranus voltát. 1) Károlyi Péter terjedelmes élet- 
rajzát már több szembeötlő ellenmondás zavarja. Végső művét a 159. 


1) ZÓNÁT a B. P. vallásfelekezeti álláspontja. Tanulmányok ; 
egyház és irodalom köréből, Sárospatak, 1887. 7186. Vega ésa tk 

lap pl. világos és mérsékelt előadásúnak" mondja s ugyane 
műről a másik lap megjegyzi: , indokolása rendkivül naiv és bohó" 
s pár sorral alább meg mutatványul ily mérsékelt kifejezések álla- 
nak: ,az római pápa a nagy parázna és az ő hóhérai: csá- 
szárok, királyok... Vajha azt meggondolnák az váradi pápisták, kik 
még a sz. Lhbászló lova farkát erősen lartják és tisztelik." 

Ugyane 160. lapon a Károlyi életének rajzában feltünő időza- 
vart is észlelünk. A 158. lapon szintén évzavar van, mi abból eredt, 
hogy írónk Hoffhalter Rudolfot atyjával, Ráfáellel, összetéveszti. Ráfáel 
hagyta ugyanis oda a kálvinistákat; Rudolf meg épen visszatért kö- 
zéjök s Rudolfot az 1572. végén elhalt Mélius Rosszhalternek 1584 
után ugyan hogy czímezhette volna? 

Mélius Péter és Dávid Ferencz életrajza a legérdekesebb reánk 
nézve B. művében s nem egy szónk fér mindkettőhöz. 

Mélius élete feltünő pongyolán indul. ,Ö (germanismus) Hor- 
hiban Somogy megyében (így) született, azután Németországba 
ment tanulását végezni." Ezek után a Kálvin egyházát állítja B. leg- 
erősebbnek a prot. felekezetek közt, a mi a XVI. sz.-ra nézve nem áll. 
, Svájczi puritanismusokat hazánkban is megőrizték" folytatja tovább 
szerzőnk, feledvén azt, hogy a puritanismus hazája nem Svájcz. Az 
igaz, hogy rég idő óta kedves illusiójuk reformatusainknak a B. ál- 
tal mondottak ; de ne feledjük, hogy Kálvin halálával eszméinek ha- 
tása is gyorsan elhanyatlott s emléke Svájczban ma már csak a 
történelemé. Más is könnyen úgy járhat, mint legújabban Szabolcska, 
ki a Vasárnapi Ujság számára még Genf lakóinak arczvonásaiban is 
a debreczeni civist fedezte föl s csakhamar rá csalódva írja meg a 
debreczenieknek, hogy az ottani reformatusok unitáriusok inkább, 
mint kálvinisták. 1) 

Ezért hibáztathatónak véljük Bodnárnál is azt, hogy az ilyes- 
féle jól ismert alaposságú orthodox önáltatásoknak engedve, a kál- 
vinisták jellemét maga is ,egészen különállónak" nyilatkoztatja, 
s nem veszi figyelembe az egész alföld magyarságát valláskülönbség 
nélkül összekötő rokon vonásokat. , Közöttük telepedett meg Mé- 
lius Péter", folytatja B., elfeledvén, hogy Debreczen Mélims odatele- 
pedésekor (sőt még maga Mélius is ekkor, t.i. 1558-ban) lutheranus 
volt s az alföldi ekklézsiák is csak 10 év mulva, az 1568-iki deb- 
reczeni zsinaton álltak Kálvin hitére. B. szerint ,a kálvinisták gon- 
dosan megőrizték a nemzeti hagyományo kat": vegye fonto- 
lóra, mit csináltak Mélius párthivei a XVI. sz:-ban Szent István és 
Szent László emlékével meg Szent László sirjával. Nem áll az sem, 
hogy Mélius irodalmi munkássága nyolez évre terjedt, 1562—1570-ig ; 
hisz már 1561-ben Bodnárnál is láthatólag ad ki munkákat. A Szabó 
Károly fölsorolta 15, a Zoványi kimutatta 3 munkán kivül , Az Aran 
Tamás hamis és eretnek tévelygésiben" is találhatunk az 50. lapon 


1) V. ö. , The Church of Geneva, for example, is a free Church . . . and 
in the city of Geneva, out of 61.000 inhabitants, we learn that 40.000 are 
Unitarians". John Orr: Unitarianism in the present time. London, 1863. 254. 

egy elveszett könyvére hivatkozást; 1570-ben meg a mi Basiliusunk - 
kal is irásban vetekedett, , mely néhol most is találtatik." 1) (Magyar 
Athenás : 174.) Ugyancsak Zoványiról B.azt mondja; ,azt is valószi- 
nűnek tartja, hogy Mélius mind a krónikák könyvét, mind a többi 
történeti könyveket lefordította a szentirásból." Hogyan, hát 
A két Sámuel könyvei és a két királyi könyvek" nem forgottak 
volna Bodnár kezén? Hiszen ott vannak ezek Jób könyvével együtt 
a Szabó Károlynál megnevezett Mélius-féle művek közt is. Sajátsá- 
gos, hogy B. Mélius bibliafordításáit is úgy birálja meg, mintha a 
rég elveszett Uj-testamentomról volna ott szó. (115. I.) Ugyanerről. 
azt állítja, hogy nyomtató helyének Ballagi Aladár Czeglédet gya- 
nítja. Mi hihetőbbnek tartjuk a kecskeméti anyakönyv feljegyzését, 
mely szerint M. új-testamentoma Debreczenben jelent meg. (Sáros- 
pataki Fűzetek. 1859. 66. Balogh : Magyar prot. egyháztört. 12.) Ballagi 
is tudtunkkal a nyomtatás helyéűl Debreczent nézt. 

Nem a" leghelyesebb az sem, hogy az 1563-ra következő évben, 
tehát 1564-ben adatja ki Méliussal Arany Tamás ellen írt legügye- 
sebb vita-iratát, mit voltakép 1562-ben adott ki s ugyancsak gyön- 
gén áll ez időhöz kötött emez észrevétele is: , Az unitáriusok is 
látták, hogy hatalmas ellenféllel ütköztek össze." 1565. előtt a két 
felekezet összeütközéséről hazánkban aligha lehet szó. Annak felho- 
zását ellenben igen találónak tartjuk, hogy Mélius főrangú nő párt- 
fogóihoz így ír: , Nagy kegyelme ez az úrnak, hogy az Lázár tú- 
rós lába nyalására ebeket, az Illés, Elizeus éltetésére 
(B.-nál: eltétetésérel) asszonyállatokat támaszt". Ez való- 
ban a debreczeni reformator legkenetesebb hangja. Azt is oda le- 
hetett volna jegyezni teljesség kedvéért, hogy ugyancsak Mágócsi 
Gáspárnét Mélius drága prémű ruhákkal kecsegtetiamenyorszá g- 
ban. A János jelenésinek magyarázatára írt ajánlás is jellemzés te- 
kintetében komoly figyelemre volna méltó. 


A számtalan gyöngébb-erősebh emberi gyarlóság mellett Mé- 
liusnak igazi nagysága a rendíthetetlen bátorság, a fáradhatatlan, 
bár sokszor csak kicsinyes eredményű szorgalom s a pártfelek szoros 
egybetartása, vagy a mi egy ezzel: a kiváló szervező tehetség. Nem 
találjuk ézeket határozott körvonalakban kifejtve B.-nál. Ellenben, a 
mit ő világosan kifejez, azt sok helyen nem írjuk alá. Igy köztu- 
domás szerint nem áll az, hogy Méliust dicsőség és fejedelmi kitün- 
tetés nem támogatta. Az is gyönge alapon áll, hogy dogmatikai és 
moralis magyarázatai elismerést érdemelnek. Nem mondja ki B., mi- 
csoda elismerést ért; ugyanazért mi is más alkalomra halasztjuk e 
különös dogmatikai és moralis magyarázatok jellemzését. Az sem 


..) Ujabban az unitár. főiskola könyvtárában is került elő két ismeret- 
len műve Méliusnak. Mindkettőt az unitáriusok ellen írta, egyiket 1570-ben, 
másikat 1571-ben. Utóbbiban egy latin munka kiadását is igéri, mi szintén 
elveszett. A megtalált két mű érdekesen fejezi be Mélius harczát Belial és 
Belzebub fiai, az eretnek varga Francisco Bland-latrak ellen. Méltató ismerte- 
tését a Ker. Magvető 1892. évfolyamában fogjuk közzétenni, 


LEGUJABB MAGYAR IRODALOMTÖRTÉNETÜNK . 353 


egészen helyes, hogy B. szerint benne találták a reformatusok leg- 
kitünőbb apostolukat. (Szegedi Kis István Méliusnál sokkal nagyobb 
alak.) Ellenben az itt következő részletet Méljus jellemzéséből érde - 
kesnek tartjuk közölni olvasóinkkal a kiválóan találó vonásokért : 

OTT átolteró sa ki menewlés rideg zimerten em Várt 
tovább mindíg maga elé néz; nem szeret vizsgálódni, 
hanem a miről meggyőződött, ahhoz körömszakadtig ragaszkodik. Ezért 
műve tésemveszmek veánk kedvező! benyomást. Néha 
eltaszítanak" bennnünket. Kedvünk ellenére csak a 
itatás teketlsípra DOGMA "Taj om g órás ele tami usst sa erre ro Tmia tüls 
inguisitort látjuk benne. A jámbor, a vallásos embert, a ki 
föllelkesül az istenieken, ragaszkodik az égiekhez s a ki e lelki bol- 
dogság okáért szeretne magához emelni minden embert, nem találni 
benne. Erős volt a logikája (?), de annál hidegebb a szíve. Nem tudott 
melegen érezni. Az eszmék hullámzásának idején mindenesetre sokat 
nyertek benne a kálvinisták: megerősítette, meggyökereztette doctrináju- 
kat, meiynek Kálvin-féle ridegségében méltó képviselője volt." 

, Mélius irálya nem közönséges, nem lapos, nem untató. Értelme- 
sen, világosan ír . . . Különben durva erő van stylusában. Gyülölet mu- 
tatkozik vitázó soraiban. Nem akar, nem tud megalkudni a nézetekkel; 
nem habozik meggyőződésében, nem enged állításában. Makacs és meg- 
csökönyösödött magaviseletében. A genfi Kálvin magyar földre telepítve. 
Mikor úgy hullámzottak a theologiai nézetek, mint a hatvanas években, 
ő ridegen elutasít minden változást, minden gyöngeséget. Nem hiába 
féltek, rettegtek tőle. A mit Kálvin megtett Servettel, 
ő meg tudta volna tenni nálunk másokkal, ha módjá- 
ban lett volna. Szerencsére János Zsigmond űlt a fejedelemség- 


ben uaz: 
KANYARÓ FERENCZ. 


PÁRISI LEVEL. 
PáRis, 1891. nov. 


(A franczia irodalom erkölcsi megujulásának, az iskolai ifjuság gondolkodása 
módjában a vallási irány felébredésének jelei. A pogányság vége. Irta 
Boissier Gaston, a franczia akadémia tagja. Két köt. Hachette, 1891.) 


Szerkesztő ur ! 


Nekem ugy tetszik, hogy gyakran felemlitették a francza. 1ro- 
dalomnak aljasságát, és azoknak a materialisticus eszméknek a nyer- 
seségét, a melyek harmincz év óta nálunk uralkodnak. Nem állitom, 
hogy igazságtalanság lett volna erre mutatni és ezt megbélyegezni. 
Igen helyesen történt, de azt hiszem, hogy egyoldaluan aitéltek. Azt 
hiszem, hogy a más nemzetek gondolkodása és irodalma is járult 
ahoz a maga részéről; nem lehet tehát Francziaország monopoliumá- 
nak tekinteni. Es ha látom azokat a nyilatkozatokat, a melyeket az 
idegen lapok mindennap hozzánk hoznak, azt kell hinnem, hogy az 
erkölcsi szinvonal másutt sem magasabb, mind nálunk. Azonban 
mások hibájával nem lehet, nem szabad a magunkét menteni. Meg- 
ismervén hibás voltunkat, javulásunkra kell törekednünk. Számos 
jelenségből ugy látszik, hogy az ifjabb franczia nemzedékek, melyek 
elékerülnek, egészen kigyógyultak azokból az irodalmi és egyéb esz- 
telenségekből, a melyek a császárság kora óta nálunk napi renden 
voltak és a melyek éppen a császárság fertőztető következményei. 
Szemmel látható ébredés van mind az egyetemek, mind az iskolák 
ifjuságának szellemében. Igen vigasztaló és bátorító jelenség, midőn 
látjuk, hogy tanuló ifjuságunk a materializmusnál magasabb elvet 
keres, s kijelenti, hogy legalább Krisztus szellemére szükségünk van. 
A napokban ugyanis a párisi tanulói társulatoknak egy nagyon né- 
pes conferentiáján az elnök ezeket mondotta: , Mindenek előtt el kell 
vismernünk, hogy sem a tudomány, sem a demokratia egy magára nem 
, elégséges ; mert egy magasabb elv nélkül csak vak erők. A modern 
,tudomány kezdeténél még volt egy magasabb eszme, mely az em- 
nberi lélekbe be volt oltva. És a demokratia csak vak küzdelem 
nlenne az osztályok és érdekek között, ha az igazság és jóakarat 
"lelke nem vezérelne. Tehát a szellemnek kell vezérelni a modern 
, fejlődést és a szellemben ennek legmagasabb, leghathatósabb, leg- 
, termékenyebb elve a szeretet. — A kereszténység mint tan, két- 

, ségkivül, nem fog nálunk felébredni, de a Krisztus szellemére nagy 
, szükségünk van." Valójában ezek jelentékeny szavak, különösen, 
ha tekintetbe veszszük, hogy azokat egy tanuló intézte számos ta- 
nuló társaihoz, s hogy e nyilatkozatot élénken megtapsolták. Egy 
katholikus mondotta e szavakat, nem csodálkozunk, hogy nem hi- 
szi, hogy a kereszténység, mint dogma uj életre keljen, hisz a katho- 
likusok megszokták, hogy a katholicizmust a kereszténységnek tartsák. 
De több és jelentékenyebb az, miszerint azt állitja, hogy legalább a 
Krisztus szellemét birnunk kell. És ez nagyon is lényeges. . Mond- 
hatni, hogy az ifjak, valamely inkább vagy kevésbé mély emotio által 
ösztönözve tették e határozatlan nyilatkozatot. Meglehet. De az is 
igaz, hogy nagy vivmány, hogy az emberek — miként maguk ki- 
jelentették, elszorulva érzik magukat a materializmus szük körében 
és bevallják a tulvilág után való vágyakodást. Továbbá jegyezzük 
meg, hogy csak az erkölcsi ébredés jelenségeiről beszélek és a jel- 
zettem jelenségeket iskoláink ifjusága köréből hoztam fel. És éppen 
azért, mert az értelmes, életteljes ifjuság közt találtam, bátran ál- 
lithatom, hogy bátoritó jelenség. Azt hiszem, hogy minden tisztán 
látó, szemlélő ezt egy jobb. komolyabb, emelkedettebb, erkölcsösebb, 
s annálfogva vallásosabb jövő zálogának tekinti. Es ha a tanulóktól 
a tanárok felé fordulunk, sokkal szilárdabb, sokkal becsesebb bizto- 
sitékokat találunk, a mint ez természetes is, midőn oly emberekhez 
fordulunk, kiknek már tapasztalataik vannak az életről. Ott van 
például Desjardens Pál, egy egyetemi fiatal, felvilágosodott, kutató 
szellemü tanár, ki az emberi szellem mélységeibe hatolt, hogy ott az 
uj élet forrását felfedezze. Azt mondották róla, hogy az erkölcsi és 
vallási megifjodás psychologussa, s annak apostola akar lenni. Ö maga 
erősen hiszi, hogy most egy józan, tiszta moral ujra születé- 
sénél állunk, annak a régi jó moralnak, mely mindig igaz, min- 
dig hathatós, az ujra születésén. Halljuk őt magát." A világ viszszatért 
arra a pontra, melyen a megszületett kereszténység találta, s sokszor, 
miután a latin szent atyákat olvasom, ugy tetszik nekem, mintha 
kortársaimat hallanám beszélni. Azon undorodás a realismus- 
tól, azon szomjuhozása a csodásnak, a benső egyetértés szükséges- 
ségének azon érzete. Ezeket a szavakat: kegyelem, bűn, m eg- 
váltás; ugy kezdik meghallani, miként eddig nem tették. A lelkek 
készséggel fogadják a vezérletet. Csak ezt kell nekik mondani: pró- 
báljátok meg ezt, vagy amazt s nyugalmat találtok. Meghallgatják." 
Valójában, ez a gondnlkozó fő Páris egyik nagyobb, és legkomolyabb 
lapjában meg is adja az utasításokat azoknak a lelkeknek, kik érzik 
az ideál szükségét, azoknak a szíveknek, melyekben az emberiség 
szeretete lüktet, szóval mindazoknak, a kik a szó valódi értelmében 
emberek akarnak lenni. Nagy hasonlatosság van az ő és szent Pál 
felfogása között az új életről. Az ember nagysága szerénte, valamint 
szent Pál szerént abban áll, hogy érezze kicsiny voltát, hordozza 
erkölcsi nyomorúságát. Az erkölcsi megújulást szerénte 18 magunkon 
kell kezdenünk, hogy szabaduljunk meg az önzéstől és éljünk má- 
sokért. , Minden gondolkodó embernek — mondja ő — ma eljő teen- 

dője, hogy szabaduljon az önzéstől, fejleszsze lelkét. És hogy ne két- 
kedhessünk a vallásos érzelemről, mely lelkesíti és arról a szerepről, 
mely szerénte az új életben a vallásra vár, igy folytatja : , Tudjátok 
meg, hogy valami dogmatikusnak, határozottnak, de minden esetre 
csak a szereteten alapulónak kell kifejlődni azokból az ellenmodá- 
sokból, melyek korunkban előfordulnak. — — Ma is a vallás tartja 
kezében a természetünkben mutatkozó ellenmondások kulcsát. 

Mint fennebb mondám, itt Desjardinsel egy határozottabb, ál- 
landóbb gondolatot — mondhatnám — vallási gondolatot találtunk. 
Lehet, hogy ez Desjardinsnál tisztán elméleti munka és jelenség; de 
annyi igaz, hogy az ifjú tanárnak, a ki egyszersmind jeles iró, a. 
felfogása határozottan szakít azzal, a mit mi olvasni szoktunk. §5 
jegyezzük meg, hogy ezek az emelkedett, erkölcsi gondolatok egy 
irodalmi birálati czikkben vannak. 

Nem egy-e azok közül a szerencsés jelenségek közül, melyek- 
ről szóltam. : 

Ezt a-két példát azért idéztem, mert mind a kettő kiválóan 
felkeltette a közfigyelmet. A munka, melyet Desjardins a Journal 
des Debatsban folytat élénk rokonszenvet és szenvedélyes ellenmon- 
dást keltett fel. Több jelentékeny tény azt-mutatja, hogy munkál- 
kodása nem csak hasztalan, hanem hasznos gyümölcsöket fog te- 
remni. Másokat is idézhetnék, kik hasonlóan e czélra törekednek, 
sőt egyletekre is hivatkozhatnék, melyeknek czélja a közerkölcsiség 
emelése. Mind ezek mellett megemlítem, hogy a kormány szigorú 
intézkedéseket bocsátott a vidéki közigazgatási közegekhez a pajzán 
irodalmi művekre vonatkozólag. Es ha azt kérdi ön tőlem, hogy mi 
a lényeges következése és sikere ezeknek a különböző kezdeménye- 
zéseknek, azon megjegyzéssel felelnék, hogy én csak azoknak a ked- 
vező tényeknek a jelzésére szorítkoztam, melyek után kedvező ered- 
ményt várhatunk. Azonban a reménynél több van, már gyümölcsök 
is vannak. A pajzán regények ma már nem oly kapósak, a milyenek 
voltak csak a legutóbbi időkben is. Ennek a piszkos irodalomnak a 
kiadói magok bevallják, hogy olvasóik naponta apadnak. Ez is ered- 
mény. Mivel az árú nem keresett, az ugynevezett irodalmárok meg- 
szünnek azt tovább is gyártani. Sőt a mi több, az újabb irók egé- 
szen más úton járnak, mint elődeik. Valójában áll, hogy egy év óta 
több oly kifogástalan erkölcsi irányú regény jelent meg nálunk, me- 
lyeket mindenki bátran olvashat. Az is áll, hogy több fiatal költő- 
nél fel lehet találni a finom, emelkedett érzelmet, melyből látni le- 
het, hogy az ideál után esengenek. 

Ezekből a jelenségekből nyilván látszik, hogy nálunk új aera 
kezdődik, hogy a kigyógyulás menete állandó folyamban van, er- 
kölcsi épségünk rövid időn visszatér. Ki kell azonban mondanunk, 
hogy habár a baj, mely utálatos és gyalázatos volt, még sem volt 
oly általános, a minőnek állítani szerették. Kétségkivül voltak nyo- 
morultak, kik pénzszerzés végett piszkos könyveket írtak. De me- 
lyik kor és melyik nemzet az, melynek ne lettek volna ily írói! 
Mindig voltak tisztátalan emberek, s mindig lesznek oly ragályos 


PÁRISI LEVÉL. 351 


emberek, kiket semmi sem gyógyit meg. Nagy szerencsétlenség, hogy 
a nép durva dolgokon kap s éppen ebben van a, veszedelem. A nép- 
nek szüksége van a vezetésre; kevéssé müvelt szellemével az egész- 
ségtelen tápláléknak esik s kevéssé müvelt erkölcsisége piszkos al- 
jassággá válik. 
A piszkos irodalom nem tetszett nálunk egy józan gondolkodó, 
finom érzésü embernek sem, egyszerüen azért, mert undorodtak attól. 
. Altalán a pajzán könyvek veszedelmesek s igen helyes, hogy 
felhívtuk azokra a közönség figyelmét. Tisztelet azoknak az erélyes 
embereknek, kik a veszély szeme közé néztek és a kik készséggel 
kezdettek annak leküzdéséhez, nekik és fáradozásuknak köszönhet- 
jük, miszerint biztos jelekből állíthatjuk, hogy jobb napok következ- 
nek reánk. Igen erkölcsi és vallási ifjodás mutatkozik s biztosan 
állíthatom, hogy a 19. százév vége kevésbbé szomorú és zavaros 
lesz Francziaországra, mint a milyennek az némely, meglehet érde- 
kelt szózat hangoztatja. 
— Ugy gondolom pár évvel ezelőtt figyelmeztettem volt önt Bois- 
sier Gáston két kötetes művére, melyeknek czíme: , A római va l- 
lás Augustustól az Antoniusokig " Akkor fel kellett emlí- 
tenem azt az érdeklődést, melyet e munka felkeltett és azt a világos- 
ságot, a melylyel a tudós tanár a legnehezebb s néha a legzavarosabb 
kérdéseket is tárgyalni tudja. Ez évben annak a munkának folytatásul 
két kötetet adott ki, melyeknek czíme: a pogányság vége. Ez 
tehát a 4. százra vonatkozó tanulmány, a pogányság és kerészténység 
nyugotan való végső küzdelmének történelme. E két utóbbi kötet 
éppen akkora érdeklődést keltett fel, mint a két előbbi. Nem czé- 
lom, hogy e művet részletezzem, ily munkákat nem lehet részletezni. 
De nem hallgathatom el azt a módszert, melyet Boissier követett. 
Megkisérlették, hogy a Renanéhoz hasonlítsák. Ámde minő ellentét ! 
A mennyire engedi Renan, hogy gyakran igen is tulzó képzelődése 
elragadja, Boissier éppen annyira komoly és határozott. A mennyire 
az első szereti és használja a paradoxokat, annál gondosabban tisz- 
teli az utóbbi az igazságot, ugy, a mint az meg van állítva az ok- 
mányokban s ezekből a maga előnyére és állításai igazolása végett 
semmit sem erőszakol ki olyat, a mi nincs bennök. Boissier bámu- 
latosan ismeri azt a kort és társadalmát; fel is mutatta nekünk 
Cicero és barátai czímü művében. Ugy látszik, mintha benső 
viszonyba lett volna azokkal az emberekkel, oly ismerősen beszél 
róluk. Különösen mikor a negyedik szász embereiről, Constantinról 
például, Julianusról, Augustinusról beszél, Boissier kimutatja hogy 
azok az emberek gondolkodásmódjukban mennyire különböztek tő- 
lünk. Mennyiben különbözik a mi lelkünk az ők lelkőktől. Azután 
az ellentétek kiegyenlítéséűl feltünteti, hogy azoknak az embereknek 
a lelke mennyiben hasonlít a mi lelkünkhöz azon kérdések szerint, 
melyek azokat foglalkoztatták és háborgatták. Valóban úgy van! 
Azok a bölcselmi és theologiai kérdések, melyek a negyedik szász 
embereit érdekelték, nagyobbára korunk emberéit is érdeklik. Ezek 
azok az örök problemák, melyeket az emberi nem földi életébe elébe 

tűz, a melyekről csak keveset tudunk s többet vágyunk tudni. Ez 
szükséges törvény, ez maga az élet. 

E tekintetben Boissier tanulmányai kiválóan érdekesek. A mit 
Constantinról mond, meglehet igen kedvezők erre a téritő keresz- 
tényre, kiről meg sem tudjuk tisztán, hogy kereszténysége minő 
volt. Annyi bizonyosnak látszik, hogy a kereszténység terjesztése 
ügyében tett intézkedéseiben nagyobb szerepe volt a politikának, 
mint a kereszténységnek ; minden tekintetben nagyon ügyes volt, csak 
azt a sajátszerű imát akarom idézni, a melyet a mint látszik, maga 
irt s a melyet mindenik katonája, lett légyen keresztény, vagy zsidó 
vagy pogány, minden elmondhatott, annyira határozatlan volt. S ez . 
a negyedik százévban történt. 

Kiválóan a hittagadónak nevezett Julianus arczképe vall mes- 
teri kézre. Ebben Boissier lelkesült volt és semmit sem hagyott azok- 
nak, kik ezt utána tárgyalni fogják. Boissier tisztán kimutatja, hogy 
Julianus, a ki meg akarta semmisítni mind azt, a mit Constantin 
csinált, nem volt az a hittagadó, a kit a katholikus egyház anathe- 
mával sujtott, sem a lelkiismeret szabadságának Voltaire által ma- 
gasztalt apostola, sem műkedvelő művész, a minek némely histo- 
ricus napjainkban tartja. 

Julianus hivő lélek volt, de hitében vak és babonás volt, oly 
lélek, kit néha a bölcselmi szemlélődés is megszállott ; egészben véve 
korlátolt szellem. Boissier szerint valamint a vallásban, úgy a poli- 
tikában reactionarius. De mivel derék, nemes és őszinte volt, mo- 
dorával inkább rokon, mint ellenszenvet keltett az emberekben. Küz- 
deni akart kora áramlata ellen, mely az embereket a kereszténység 
felé vitte; de elmerült abba. Hányan vannak, a kikkel ez történt, a 
kiket pedig még igazolni sem lehet. 

Mikor azokat a kérdéseket hozza fel, melyek a negyedik száz- 
évban a lelkeket foglalkoztatták, a dogmatikai és vallási kérdése- 
ket csak megemliti a nélkül, hogy tárgyalná, hanem gondját az 
irodalmi és  bölcselmi nevelésre forditja. Teljesen körvonalozta, 
valamint a görög-római, ugy a keresztény nevelést. Mindenek 
előtt azt az indokolatlan  ellenzést, melyet némely egyházi 
atyák, például Tertuliánus a görög-római irodalom ellen tanusitottak, 
a kik mindent rosznak és ördöngösnek találtak a pogány irodalom- 
ban. O és a kik ugy gondolkoztak, mint ő, nem vették észre, hogy 
mind azt a klassicismust, a mely bennök volt, éppen attól az iro- 
dalomtól kapták, a melyet elátkoztak. A nyelv, a melyet beszéltek, 
a civilizatió, a melyben éltek, sőt predikálások szükségessége is 
mind a görög-római műveltségre utalta őket. Hogy a keresztény 
szellemnek azt a czivilizatiót felfrissíteni, erkölcsössé tenni és in- 
spirálni kellett, az igaz, de az is lehetetlen, hogy a keresztény elvek 
mellőzhették volna a görög-romai irodalmat; nekik tehát a keresz- 
ténységet egyeztetni kellett a pogánysággal. Ez a kiegyezés elkerül- 
hetetlen szükségesség volt; a negyedik százévben igen fényesen és 
termékenyitőleg hajtották azt végre a Chrysostomusok, Basiliusok, 
Jeromosok és Augustinusok. De ismétlem: Boissier nem ment be a 

kérdésnek e részébe. Mindenek felett az ifjuság irodalmi nevelését 
tárgyalja részletesen és érdekesen, feltünteti azt a fuziót melyből, 
a modern világ kifejlődött. 

Nem lehet állítni, hogy a keresztény elem, meg a görög-római 
müveltség a mai civilisátióban is egységben volnának. De küzdel- 
mök termékeny. E két szellem mérlegeli egymást. Ha szabad igy 
szólanom, a laikus szellem Görögországnak és Rómának a gyermeke, 
a szabad tudománynyal és szabad intézményekkel, másfelől a vallá- 
sos, keresztény szellem, melynek a látható világon túlvaló ideálja 
van, és a mely örökkévalóságra aspirá!. Az első bámulja a természet 
törvényeit, sőt csaknem imádja, a másik magasabbra, messzibbre tőr. 
De ennek a keresztény szellemnek is szüksége van a laikus szellemre, 
hogy ez amazt a valóságra figyelmeztesse, melyről néha megfeled- 
kezik, és hogy meggátolja, nehogy valódi erkölcsiség és gyakorlati 
haszon nélkül való theokratiába essék. Az oly élénk negyedik száz- 
évtől kezdődőleg a két szellem közti barcz soha és sehol sem szünt 
meg uralkodni, és némileg a haladás iránytűéül szolgálni. És éppen 
ezért, e két szellemnek versenye okán kell a modern civilicationak 
kikerülni a pogány civilisatio hanyatlását. 

Mi ebben a harczban az állandóságnak hatalmas tényezőjét 
találjuk. A görög-római és keresztény szellem egyesülésében oly ru- 
ganyosságot találunk, hogy bár miként tévedjék néha az egyik vagy 
a másik, végül mégis egyensulyba jőnek. Ezek a gondolatok nagyon 
biztatók a keresztény világ jövőjére. El kell ismerni, hogy ámbár 
Boissier a könyvében részletesen nem foglalkozik e nézettel, a melyet 
nyilvániték, de azt mégis feltüntette; és éppen ezért kedvelik any- 
nyira e könyvet a komoly szellemü emberek, a kiket érdekel az em- 
beriség multja, és a kiket foglalkoztat annak jövője. Nem tudom, 
kellő ismeretet adtam-e e könyv olvasásának érdekes voltáról. Na- 
gyon óhajtom, hogy úgy lett legyen, mert megérdemli. 

Ferencz József unitárius püspök Unitárius Kát é"-ja külföldi 
érdeklődő német körök óhajára, nemsokára német nyelven fog megjelenni. A 
kitünő munka forditása már nagyobrészt készen is van s jövő évi január hó- 
ban fogja a sajtót elhagyni. 

Unitárius kis könyvtár. Szerkeszti Derzsi Károly, budapesti 
unitárius lelkész. (V. ker., Alkotmány-Koháry-utcza 4. sz.) XLVI-XLVII. füzet. 
Tartalom: A biblia élete. Ára 10 kr. E kettős füzetben szerző (Gannet C. W. 
után) a biblia életének következő három korszakát tárgyalja: irodalmi, kije- 
lentési és ismét irodalmi. Az első korszakban a Biblia, mint egy nemzet iro- 
dalma jő létre. A másodikban isteni kijelentéssé, vagy ehhez hasonlóvá válik. 
A harmadikban irodalommá lesz és pedig a világirodalom egy részévé, a mint 
ezt szerző fejtegetéseiben érdekesen elmondja. Az érdeklődők figyelmébe me- 
legen ajánljuk e kettős füzetet, valamint általában az egész vállalatot, mivel 
az angol theologiai irodalom sok jeles termékével ismerkednek meg azok, kik 
e füzeteket figyelemmel olvassák. 

A ,Prot. Egyh. és Isk. lap" 35-ik évfolyamára Szőts Farkas 
szerkesztő külön előfizetésre felhivást bocsátott ki abból az alkalomból, hogy 
a lapot ezután az eddiginél is diszesebb kiállitásban Hornyánszky Viktor (Bu- 
dapest, V. ker. akadémiai épület) fogja kiadni. A lap szellemi iránya: evange- 
liumi szabadelvüség. Előfizetési ára 9 frt, hatszáz forintnál kisebb fizetésü lel- 
készeknek 6 frt, mi félévenként is fizethető. Az előfizetési pénzek Hornyánszky 
kiadóhoz küldendők. A jelesen szerkesztett szabadelvü protenstáns lapot 
ajánljuk. 

Az Athenaeum Kézi Lexikona. A tudományok encziklopédiája kü- 
lönös tekintettel Magyarországra. Szakférfiak közremüködésével szerkeszti Dr. 
Acsády Ignácz, a m. t a. 1. tagja. 4—5 füzet. Budapest, 1891. E magyaros 
jellegü vállalat jelen füzeteinek anyaga ép oly lelkiismeretes gonddal s hazai 
viszonyainkra való kölünös tekintettel van összeválogatva és szakszerüen fel- 
dolgozva, mint az előbbi füzeteké. 

A negyven füzetre szabott vállalat két heti, három ives füzetekben jele- 
nik meg ; egy füzet ára 30 kr. Megszerezhető minden könyvkereskedőnél s az 
Athenaeum kiadhó-hivatalánál Budapesten. 

Beszédek és a theologiai akademia fejlesztésére vonatkozó dolgoza- 
tok. Irta Schneller István, akademiai igazgató. Pozsony. A szerző sajátja. Ára 
1 frt. A kötetnek első része hét beszédet tartalmaz, melyeket szerző az utóbbi 
hét tanév elején az akademia megnyitása alkalmával mondott el. A II-ik rész- 
ben három terjedelmes dolgozat foglal helyet a következő czimeken: Állitsunk 

fel tanárképző intézetet, Tervezet a középiskolai tanárképző fel- 
állításához, A lelkész-képzésről. — Midőn szerző beszédei kiadására 
vállalkozott, az a czél lebegett szeme előtt, hogy ez elmondott beszédek közre- 
bocsátása által , volt és jelen hallgatóinak" emléket nyujtson. Hisszük, hogy a 
czél elérése sikerülni fog, mert e beszédek mindenikéből kitünik szerzőnek hall- 
gatói és pályája iránti lelkesült szeretete, s az a nemes törekvése, hogy az in- 
tézetet, melyet izgazgat, minél magasabb szinvonalra emelje. Fejtegetései egy 
szakmájában tudományosan képzett egyénre és alaposan gondolkozó főre val- 
lanak. A II. részben levő dolgozatai szintén sok becses anyagot tartalmaznak, 
s eszméi a tanárképzés ügyének illetékes helyen bizonyára hasznára fognak lenni. 

, Theologiai ismeretek tárá"-ra hirdet előfizetést Horatsik kolozs- 
vári könyvkereskedő. E vállalat régen érzett nagy hiányt van hivatva pótolni 
s az ujabb időben mindinkább föllendülni kezdő protestáns egyházi irodalom 
munkásainak és pártolóinak, köztök kivált a lelkészeknek becses kézikönyvet 
fog nyujtani. A munkát Antal Géza, pápai főgimnáziumi tanár, dr. Bartha 
Béla, sárospataki jogtanár, Berde Sándor, nagyenyedi theologiai tanár, Csiky 
Lajos, debreczeni theologiai tanár, Józsa Zsigmond, nagyenedi theologiai ta- 
nár, Révész Kálmán, pápai theologiai tanár, a , Dunántuli Protestáns Lap" 
szerkesztője, S. Szabó József, naprágyi lelkész és Zoványi Jenő, kolozsvári 
lelkész, theologiai magántanár, vállalták: magukra.  Előfizetéseket akár (az 
egész müre 5 frtjával, akár hat fúűzeire 2 frt 50 krjával a kiadó elfogad s az 
előfizetőknek az egyes füzeteket bérmentve fogja czimükre küldeni. E vállalatot 
ajánljuk. 

E. Kovács Gyula összes költeményei legjavát sajtó alá rendezte és 
a jövő 1892-ik évi márczius hó 15-én jelenik meg. Előfizetéssel ára a kötetnek 
1 forint, bolti ára 2 frt lesz. Gyüjtőknek 10 előfizető után egy rendes, 20 elő- 
fizető után pedig egy diszkötésü tiszteletpéldánynyal szolgál. A diszes, előkelő 
kiállításáért Ajtai K. Albert jóhirü, szolid vállalata kezeskedik. 

A számozott gyüjtő-iveket, pénzzel vagy a nélkül, tisztelettel kéri, leg- 
később -892. évi február hó 45-éig czimére (Kolozsvár, görögtemplom-utcza 
1. sz.), vagy Ajtai K. Albert nyomdájába küldeni. Ajánljuk. 

Vargyasi Daniel Gábor, Udvarhelymegye főispánja, nyugalomba 
lépett. Ez alkalomból sok kitüntetésben részesült, 0 Felsége hasznos 
szolgálataiért a közügy terén, a vaskorona-rendjellel tüntette ki. A me- 
gye székhelyén fáklyás zenét adtak s tiszteletére diszes bankettet ren- 
deztek. Ugyanez alkalomból , Daniel-Album" is fog megjelenni. Az uni- 
tárjusok E. K. Tanácsa, mint egyházi főgondnoknak, szintén üdvözlő 
iratot küldött, A derék férfi, ki harmincz évig oly odaadással, : bölcs 
tapintattal és igazi hazafias érzéssel szolgálta a közügyet, méltán meg- 
érdemelte ez ovatiokat. Sokáig éltesse Isten viruló egészségben, hogy 
lehessen díszére anyaszentegyházunknak. 

Felhivás a Sz.-Udvarhelyt épitendő unitárius templom költsé- 
geire teendő kegyes adakozásokra. Az unitárius vallás, valamint kez- 
detben a székely nemzet kebelében nyert legtermékenyebb talajt: úgy 
ma is legtöbb híve e vallásnak a székelyek közt van. 

Különösen Udvarhelymegyét méltán tarthatjuk vallásunk meleg- 
ágyának. Összes egyházközségeinknek és hiveinknek csaknem fele e 
megye területén van. 

Annál feltünőbb, szinte kimagyarázhatatlan az, hogy a megye 
székhelyén, Sz.-Udvarhelyt nincs templomunk. Itteni hiveink egy ideig 
csak magán házakban vollak kénytelenek isteni tiszteletet tartani. Ne- 
hány évvel ezelőtt e czélból egy házastelket vásárolván, abba rendez- 
kedtek be. De a mellett, hogy a czélnak ez sem felel meg s különben 
is csak egy templom által lesz külsőleg is láthatóvá valamely egyház- 
község, sz.-udvarhelyi hiveink közelebbről egy templom építését vették 
tervbe s annak megvalósításán teljes buzgósággal fáradoznak. 

Azonban egy templom építése, különösen városon jóval több költ- 
ségbe kerül, minthogy azt sz.-udvarhelyi hiveink egymagokra fedezhet- 
nék. 5 mintbogy a Sz.-Udvarhelyt építendő templom is egy megfelelő 
telek vásárlással mintegy 15.000 frtot igényel, alólirottak teljes biza- 
lommal fordulnak e felhivással vallásközönségünk összes tagjaihoz és 
egyházközségeihez, szintugy mint a vallás és egyház ügye iránt mele- 
gen érző keresztény társaikhoz, hogy a tervezett istenes eczél megvaló- 
sításához kegyes adományaikkal hoszájárulni sziveskedjenek. 

A mi saját hitfeleinket illeti. nem szükség mondanunk, hogy a 
székely-udvarhelyi unitárius templom nemcsak ottani hiveink különleges 
érdeke. Egész vallásközönségünk érdeke füződik ahoz, hogy ez ős szé- 
kely városban, melyben számos hivünk él és környékén levő egyház- 
községeinkből időről-időre mind többeket vonz magához, egy szerény 
bár, de mégis elég díszes templomunk legyen. A mily jelentősége van 
budapesti templomunknak a Duna partján, a melyre szintén közösen 
meghoztuk kisebb-nagyobb áldozatainkat: ép oly jelentősége van a Sz.- 
Udvarhelyt építendő templomnak is az unitárizmusnak, ugy szólván, 
kellős közepében. Mert csak az a fa vethet dús koronát, a melynek 
gyökere elég erős. S az unitárizmusnak a székely nép volt és marad 
gyökere, bizonyára, még nagy időre. 

De teljes bizalommal számítunk egyházunkon kivül is keresztény 
társaink szives segélynyujtására is. Mert ha külön hajlékokban is, de 
mindnyájan ugyanazon egy mennyei Atyát imádjuk s az ő egyetemes 
házának vagyunk lakói. Egy ház teljes díszét pedig a benne levő egyes 
hajlékok dísze, népességének örömét összes lakóinak öröme adja meg. 

Azzal a jó reménynyel bocsátjuk ki tehát jelen felhivásunkat, 
hogy szavunk nem marad kiáltó szó a pusztában; sőt az meghallgatva, 
a sz.-udvarhelyi unitárius templom javára bőv áldással, jelentékeny 
kegyes adományokkal tér vissza hozzánk. 

Abban a meggyőződésben, hogy az ügy iránti buzgalomtól indít- 
tatva, többen a gyűjtésben is szivesek lesznek fáradozni, a mit szintén 
kérünk, e felhivásunkat e czélra is használhatóvá tettük. A gyűjtő-ív 
egyik rovata az egyszer-mindenkorra szóló, a másik az öt évig éven- 
ként megújítandó adományok bejegyzésére szolgál. 

A kegyes adományok a gyűjtő-ívvel együtt bármelyikünkhöz küld- 
hetők: Daniel Gábor nevén Sz.-Udvarhelyre, Ferencz József nevén Ko- 
lozsvárra. 

Kolozsvár, 1891. november hó. 

FaRmwNcz JÓZSEF, 


DANIEL GÁBOR, 
unitárius püspök. 


főgondnok. 


Az egyház e két vezérférfiától kibocsátott eme felhivást, úgy hisz- 
szük, nem szükség bővebben ajánlanunk. Udvahelyi hitrokonaink már 
rég érzik hiányát egy állandó templomnak. Most az áldozatkészség fe- 
léjük irányítva. Hadd jöjjön is hát, hogy építse meg ott az Urnak há- 
zát. Adományokat részünkről is szivesen elfogadunk. 

Tanügyi mozzanatok. A lefolyt év a népnevelés anyagi helyzeté- 
nek javítására tett igéretek megvalósításához vezetett, A neptanitók 

nyugdíjtörvényének reviziója már az országgyőlés tárgyalása 
alatt áll s ha nem is valósít meg minden vágyat, melyek a tanitóság 
részéről nyilvánultak minő pl. a 40 évi szolgálatnak 30-ra leszállítása, 
mégis szembetünően javulni fog a nyugdíj-jogosultak helyzete. A tiz év 
mulva kilátásba helyezett újabb revizió bizonnyal meg fogja hozni a 
további kedvezményeket is. A mostani javitás főkép abban nyilvánul, 
hogy a tanítói nyugdíj 10 évi szolgálat után 409/,-kal kezdődik s 
negyven évi szolgálatnál teljes fizetésben számittatik. Az öz- 
vegyi segély s árvai gyámpénz is hasonló arányban emelkedik. A ta- 
nitó évi hozzájárulása pedig 29/,. 

Legalább is ezzel egyjelentőségü, ha ugyan nem nagyobb fontos- 
ságú a tanitói fizetések rendezésére beterjesztett törvényja- 
vaslat. Ennek értelmében az összes magyarországi néptanitói állásokkal 
300 frt rendessés 200 forint segédtanitói minimalis fizetés, meg 109/, 
ötödéves korpótlék lesz rendszeresítve, mihez a hiányzó segélyt az ál- 
lampénztár fogja szolgáltatni. Hatszázezer forint van e czélra a törvény- 
javaslatban előirányozva, mely összeget később minden bizonnyal emelni 
kell, mert szaporodni fog az okleveles tanitók száma s a felekezetek 
meglevő iskoláik fenntartásához már ezután inkább fognak ragaszkodni. 
A fizetés, a mint eddig szokásban volt, állhat készpénzen kivül termé- 
szetben kiszolgáltatott járandóságból, vagy földbirtok jövedelméből is. 
A terményeket azonban köteles lesz az iskolafenntartó a megállapítandó 
időközökben és mennyiségben előre szolgáltatni ki a tanitónak, még 
pedig akként, hogy az utolsó részlet minden október hó végén kézbe- 
sitve legyen. A mely iskolafenntartó e kötelezettségnek eleget nem tesz, 
két ízbeni mulasztás esetén a fizetés e módozatától elesik s azontúl a 
termény értékét készpénzben lesz köteles fizetni. A természetben való 
járandóság értéke az 1868. évi 38. tcz. 143. §-sa értelmében állapit- 
tatik meg — tiz évi átlagos ár mellet A késedelmes tartozások behaj- 
tása közigazgatási úton fog eszközöltetni — később megállapítandó mi- 
niszteri szabályrerdelet alapján. A hol a tanitó kántori teendőt is végez, 
ez után járó javadalma szintén a tanitói fizetéshez fog számittatni. A 
törvény hatálybalépte után hat hó alatt köteleztetnek az iskolafenntar- 
tók vagy biztosítani a fennebbi minimalis fizetést, vagy pedig újabb 
három hó alatt a hiány pótlására államsegélyért folyamodni. A mely 
iskolafenntartó ez utóbbi lépést meg nem teszi, annál a minimális fize- 
tés biztosítottnak tekintetik s szükség esetén közigazgatási úton behaj- 
tatik. Államsegély igénybevételénél azonban az eddig bevallott javadal- 
mak teljes értékükben fenntartandók. 


Az államsegély igénybevétele fölött a közoktatási miniszter az 

illetékes főhatóság és közigazgatási bizottság közbejöttével határoz. A 
segélyezendő tanitónak azonban törvényes minősítéssel" kell bírnia. Ha 
az államsegély 50 frtot meghalad, a tanitó alkalmazása miniszteri jóvá- 
hagyás alá terjesztendő. Ha az alkalmazandó tanitó ellen képesítési, 
erkölcsi vagy állami szempontból a miniszter kifogást emel, az illető 
iskolai hatóság 30 napi záros határidő alatt más tanitó választására 
utasittatik, mit ha az elmulaszt, vagy újabb felterjesztése is hasonló 
kifogás alá esnék, akkor az állomást, az illető hitfelekezet kebeléből a 
miniszter tölti be. Ebben áll az állam által hozott áldozat recom- 
pensatiója és abban, hogy kihágás esetében a fegyelmi eljárás  ered- 
ménye mindig a miniszter elé terjesztendő jóváhagyás végett; sőt fe- 
gyelmi eljárás keresztülvitelére, ha a miniszter kivánja, az iskolai ha- 
tóság, saját szabályai keretében, kötelezve is lesz, minek ha nem enge- 
delmeskednék, a fegyelmi eljárást a közigazgatási bizottság teljesiti. 

Az állam kétségtelenül többet ad, mint követel S az egyházak 
örömmel fogadhatják a segélyt, mely egyszerre lehetővé teszi, hogy 
hazánk összes népiskoláinak niveauja eddig alig remélhetett magaslatra 
emelkedjék. 

A kisdedóvásra vonatkozó törvény végrehajtására a munká- 
latok folyamatban vannak. Az összeirások a tankerületekben most fe- 
jeztettek be. E műveletnél azonban sajnos jelei mutatkoznak azon tö- 
rekvésnek, hogy a községek megterheltetése elhárittassék, a mi csak az 
óvodák vagy állandó menedékházak szervezésének elodázásával járna. 
Már pedig e kérdésben a hazafiság és culturának kellene a pénzügyi 
tekintetek fölé emelkedni. Kisdedóvási czélokra az 1892. évi államkölt- 
ségvetésben 120,000 forint van előirányozva, a megelőző évi 75000 
forinttal szemben. I 

Hátra van még a felekezeti középtanodák állami nyugdí- 
intézményének szervezése, mire nézve a tanulmányok a közoktatásügyi 
miniszterium kebelében már régebb idő óta folyamatban vannak s mi- 
nek létrehozása iránt gr. Csáky miniszter ismételve igéretet tett. Ohatjuk, 
hogy esztendő-ilyenkor arról is, mint bevégzett dologról, referálhas- 
sunk. (— a — cz.) 

A ref. és ág. hitvallásuak ünnepe. Az 1790—91. évi országgyű- 
lés XXVI. törvényczikkének keletkszése alkalmából a magyarországi ev. 
reformátusok és ágost. hitvallásuak országszerte megható ünnepélyeket 
tartoltak a százéves törvényczikk emlékére. E két protestáns felekezet 
vallásszabadságát biztosító törvényeket, melyek a bécsi és linczi 
békekötések alapján hozattak, lényegükben itt közöljük : 

1. A vallás gyakorlata, templomok, tornyok, harangok, iskolák, 

temetők : szabad használatával, mindenütt és mindenkinek, osztály-kü- 
lönbség nélkül, szabadon meghagyassék. 

2. Az evangélikusok minden helységben paplakokat és iskolákat 
alapíthatnak és építhetnek. A földesúr templom, paplak és iskola szá- 
mára belső telket köteles adni. 

3. Az evangelikusokat vallásukkal ellenkező szertartásokra kény- 
szeríteni nem lehet. 

4. Az evangelikusok saját egyházi előljáróságuktól függjenek; ta- 
nácsgyűléseket és zsinatokat tarthatnak. Az igy hozott törvények és . 
szabályok királyi megerősítés után, érvényesek lesznek. Mindenesetre 
érintetlenül maradván a királynak legfőbb felügyeleti joga 
(jus supremae inspectionis) és a többi királyi jog is. melyek ő 
Felségét a két evangeliumi egyház körül illetik (jus circa Sacra). 

5. Elemi-s nyelvtani iskolákat mindenütt alapíthatnak. Tanulóik 
a külföldi egyetemeket szabadon látogathatják. Vallásos könyveiket ki- 
nyomathatják. 

6. A kath. papoknak sem párbért, sem stólát fizetni, sem semmi- 
nemű illetéket adni nem tartoznak. 

t. Evang. lelkészek saját felekezetű  betegeiket vagy a rabokat 
szabadon meglátogathatják. 

8. Minden hivatalok valláskülönbség nélkül fognak adatni. 

9. A decret:.lis eskü letétele alól felmentetnek. 

10. Jótékonyczélú alapítványaikat szabadon kezelhetik. 

11. Házassági ügyeik a világi törvényszékek elé tartoznak. 

12. Az egyházi ingó és ingatlan tulajdonoknak bármely részről 
történő elfoglalása 600 frttal fog büntettetni. 

183. A prot. egyházakba való áttéréseket ő Felségének kell fel- 
terjeszténi. 

14. A vallásszabadság Horvát-, Tót- és Dalmátországokra nem 
terjed ki. 

15. Vegyes házasság csak kath. pap előtt köthető; az ilyen há- 
zasságból származott gyermekek, ha az apa kath. mindnyájan, ha az 
anya kath., csak a fiuk követik apjuk vallását. 

16. A vegyes házassági ügyek a kath. püspöki törvényszékek elé 
tartoznak. 

]7. Kath. ünnepeken az evangélikusok minden nyilvános, Zajos 
foglalatosságtól ovakodni tartoznak. 

Az unitáriusoknak 57 évig kellett még várakozniok, míg a tu- 
lajdonképeni Magyarországon a, vallásszabadság áldásában részesülhettek. 

A százados emlékünnep alkalmából Budapesten országos zsinatot 

is tartottak, melyen több nevezetes és fontos törvény tárgyaltatott. A 
zsinatot, minthogy a tárgyakat mind el nem végezhették, a jövő évben 
folytatni fogják. A reformátusok zsinatjára az angol presbiteri szövet- 
ség is küldött képviselőt Mathews G. D. személyében, ki üdvözlő be- 
szédében ezeket mondotta: ,És mialatt így harczoltak, még hamis 
testvérekkel is kellett küzdeniök, azokkal, a kik tagadták a mi 
urunknak, Jézus Krisztusnak igazi és valóságos isteni voltát, és Isten- 
nek nagy kegyelméből Magyarországnak ez év ref. egyháza ismét győz- 
tes tudott lenni és különválni amaz emberek közösségétől." 

Ide irtuk e serokat, hadd beszéljenek azoknak a protestansoknak 
a testvéri szeretetéről, kik jónak látták az angol követet e türelmes 
nyilatkozatra inspirálni. 

Különben az egyházi szabadság emez ünnepélyei minden protes- 
tánst örömmel kell hogy eltöltsenek. 

Zenepályázat. A sz.-kereszturi unitárius egyházkör dalköre által 
egy templomi ének-szöveg megzenésítésére kitűzött pályázat eredménye 
képen közölteti, miszerint a szakértő birálók nyilatkozatai és a dalkör 
előadása alapján döntésre felkért bizottság a 10 drb 10 francos arany 
mai napon , Az uttörők munkája nehéz, de dicsőséges" jeligéjü pálya- 
műnek itélte, — A jeligés levél nyilvános gyűlésben, nagy közönség előtt 
felbontatván a nyerő pályamű szerzőjéül Iszlai Márton hirdettetett 
ki. A pályamű a jutalmazottnak alatt írt által kézbesittetni fog, a 
nyerő pályamű pedig, a dalkör tulajdona marad. A többi pályázó tisz- 
telettel felkéretik, hogy pályaműveik fölött f. évi decz. 31-ig rendelkez- 
zenek, mely határidőn túl azok a sértetlen jeligés levelekkel együtt 
megfognak semmisittetni. 

Székely-Keresztur, 1891. nov. 16. SzZENT-KIRÁLYI ÁRPÁD, 

köri felügyelő gondnok. 

Örömmel közöljük e sorokat, mert e pályázat valóban örvendetes 
jelenség. Teljes elismerés és dicséret illeti a sz.-kereszturi nnitárius egy- 
házkör dalkörét, s annak buzgó, érdemes elnökét, hogy e pályadíj kitű- 
zésével versenyre hivta a zenemívelőit és egy új dallammal gyarapí- 
totta templomainkat. Egészen új dolog egyházi dallamra pályadíjt tűzni 
ki s ezzel a tehetségeket buzdítani és kifejezésüket elémozdítni. Mi ebben 
énekügyünkre jobb idők jelét lájuk, melyeknek bekövetkezésére hathatósan 
közremunkálhatnak az egyh. dalkörök is a műizlés fejlesztésével, a mint- 
hogy már eddig is nyoma látszik az oly dalkörök működésének, mi- 
lyen éppen szakértő és lelkes vezetés alatt a székely-kereszturi, melyet a 
pályadíj tűzésért melegen üdvözlünk, a pályadíj nyertes dallamért pedig 
szerző barátunknak gratulálunk. 

A pipei unitárius ekklézsiába, volt alsó-rákosi lelkész Fekete Do- 
mokos beköszöntése, a mint irják, a vidék értelmiségének részvételével 
ment végbe. A beköszöntő után közebéd tartatott, hol Főt Ferencz Jó- 
zsef püspökre, Mlgs. Jakab Jánosra stb. mondtak köszöntőket. 

Gyászhirek. Nagy Dénes nyugalmazott 1848-iki honvév-főhad- 
nagy élete 78-ik, boldog házassága 40-ik évében f. év nov. 10-én el- 
hunyt Tordán. Neje, gyermekei és számos unokái gyászolják a jó csa- 
ládapát. -— Dersi Jánosné, szül. Berzenczey Teréz, életének 44-ik, 
boldog házasságának 21-tk évében nov. 9-én, Erzsébetvároson, rövid " 
szenvedés után jobb létre szenderült. Deésfalván, a családi sirboltba te- 
mették el. Dersi János, főszolgabíró és E. Tanácsos egy derék nőt, 
s az árván maradott négy gyermek egy szerető édes anyát siratnak az 
elhunytban. — Dr. Árkosy Gyula kir, közjegyzőt, s E. Tanácsost 
megrenditő csapás érte. Neje lászlófalvi Velits Katinka f. év decz. 
2-án Dicső-Szt.-Mártonban, életének 30-ik, boldog házasságának 6-ik 
évében megszünt élni. A korán elhunyt ifjú nőt, férjén és két árváján 
kivül édesanyja, testvérei s számos rokon gyászolják. -- Bedő La- 
josné, szül. Jancsó Anna, nyug. lelkész Bedő Lajos, neje 70 éves korá- 
ban boldog házasságuk 54-ik évében f. évi decz. 4-én Kálnokon meghalt. 
A hűséges nőt és gondos jó anyát férje és gyermekei: Bedő Albert 
országos főerdőmester, Lina, Ilona és Lajos gyászolják. — Kovács 
József hódmezővásárhelyi gondnok közelebbről elvesztette Teruska 
kedves kis leányát. — Dénes Mihály, sófalvi birtokos, jobb létre 
szenderült. 


OLVASÓINKHOZ. 


A Keresztény Magvető abban az irányban fog tovább haladni, 
mely olvasóink előtt már ismeretes. Rajta leszünk, hogy ez irányt 
ezután is oly tartalommal szolgáljuk, mely t. olvasóink igényeit ki- 
elégíti, és oly formában, melyért e folyóirat eddig is többször része- 
sült irodalmi méltánylásban. Régi és új munkatársak szivesek közre- 
munkálni, kiknek e helyen is el nem mulaszthatjuk köszönetünket 
fejezni ki. 

A jövő évi folyamban egy érdekes levelezést is közlünk dr. 
Brassai Sámuel atyjától, mely kora tanügyi és más viszonyaira sok 
tanulságost tartalmaz. 

Kérjük olvasóink szives pártfogását s a pártfogói dijak és elő- 
fizetések beküldését --- január végéig. 

Es ezzel boldog újévet kivánunk! 

A SZERKESZTŐSÉG. 


ARANYKÖNYV. 


A SZÉKELYKERESZTURI GYMNASIUM 
6-ik tanári székére tett adakozások. 


IX-ik Közlemény. 


I. Tőkét. 
a) készpénzben : 

Győrfi Ferencz, lelkész, Énlaka — — — —-— 2ófrt -kr 
Én/aki egyesek Győrfi F. gyüjtőivréín  — — — 35 , 71 , 
Rédiger Géza, lelkész, Szabéd— — — — — 5 , — , 
Musnai egyesek Mátyás J. gyüjtőivén — — — 8 , — , 
ÁOK OS SÁNTA tál MESE a E ENE a. 
Dr. Löwy Mór, dombóvári orvos — — — — 0 1 , — , 
Kelemen Albert esp. ur által : 

M.-vásárhelyi ekkla. — — — — — — — 5 , — , 
Rédiger Géza lelkész ur — — — -- — — Il, a— , 
Szt.-gericzei ekkla / — — — — — — — 30 , — , 
Győrfi Lajos lelkészur — — — — — — — , 50 , 
Pap Sándor lelkészur — — — — — — tl , — , 
Jakab József ur — — — — — — — — 1 , 40 , 
Kelemen Albert gyüjtőivén — — — — — 5 , — , 
Bartalis József gyüjtőivén — — — — — 5 , 10 , 

b) Évenként : 

Szabédi ekkla Rédiger G. gyüjtőivén — — a 1frt — 65 fit. 
Városfalvi ekkla— — — — — — — , 5 , — 10 , 
Máté Sándor , — — — — — — — , 5 , —10 , 


Máté Lajos tanító — — — — — 3 
Kolozsvárt, 1891. decz. 22. 

BENczÉDI GERGELY. 
közpénztárnrk 


PAP MÓZES ERÉNYDIJ ALAPITVÁNY. 


Damokos Árpád, m. kir. postatiszt 1 frt; Józan Miklós, polgárdi-i lel- 
kész 1 frt, Darkó Sándor 1 frt, Sándor Ferencz 1 frt, Nagy Sándor 1 frt, Vas 
István 1 frt, Kisgyörgy Sándor 2 frt, Máté Sándor 1 frt, Sándor Gergely, Derzsi, 
1 frt, Sándor Gergely, Abásfalvi, 1 frt, Pál Ferencz 1 frt, Lörinczi István 1 frt, 
Gál József 1 frt, Győrfi István 1 frt, Péterfi Áron 1 frt, Péterfi Lőrincz 1 Írt. 
E közlemény összege 17 frt, a multkorié 5 frt, összesen 22 frt. A beküldők 

nagyrabecsülésüket és hálájukat fejezik ki a nyugalomba vonult tanár iránt s 
hiszik, hogy a többi tanitványok is sietnek az alapitványhoz hozzájárulni. Az 
első 5 frt beküldője pedig az alapítvány mikénti kiosztásáról akkor fog ujra 
és részletesen nyilatkozni, mikor az alapitvány az illetékes helyre átadatik. A 
mig az adományok folynak, a pénz takarékpénztárilag fog kezeltetni. 


NYILVÁNOS KÖSZÖNET. 


A sepsi-kőröspataki templomban levő szószéki koronát özv. Költő 
Andrásné asszony ujra festette, a mi 4 frt 36 krajczárjába került, továbbá 
Kovács Ágnes, Bukarestben lakó hitbeli atyánkfia ajándékozott egy csinos: 
urasztali takarót. Értéke 9 frt 50 kr. Áldja meg az Isten az adakozókat. 


KÖLTÖ SÁMUEL, Simó JÁnos, 
gondnok. lelkész, 


A kövendi unitárius egyházközség nemes előljárósága a bodoki leány- 
egyházközségnek ajándékozott egy urvacsorai tálat és tányért. —  Hogadja a 
testvéries, szives adományáért az egyházközség meleg köszönetét. 


Simó JÁnos, 
s.-kőröspataki lelkész, 


TISZTELENDŐ SZERKESZTŐSÉG ! 


Becses folyóiratunk hasábjain a t. szerkesztöség szives engedelmével egy 
oly jelenetet óhajtok kicsiny egyházunk életéből az emlékezetnek szentelni, mely 
a köznapias élet alsó fokán jóval felül emelkedve, méltó arra, hogy e helyen 
is megörökitessék. 

Bethlen szt.-miklósi unitár, szt. ekklezsiánknak minden egyes jóravaló tagja 
csak a mult évben járult mintegy 200 frt önkéntes adománynyal templomunk, 
tornyunk és orgonánk renoválásához; s ime! ma, midőn szerencsétlen papi- - 
lakunk ujra épitése kerül szóba, egy lelkes szózatra mindnyájan és egyenlő 
akarattal róvják meg magukat, hogy egy régi mulasztást egyszerre hozhassa- 
nak helyre. — E szózatra. mely az emberi természet nemessége iránt 
táplált erős meggyőződésre volt alapitva s a mely nov. 21-én tartott 
kebli-gyülésünken, mint azt a következés megmutatta. nem a pusztában hang- 
zott el: mintha csak a mult idők megdicsőült alakjai támadtak volna fel — 
talán már elmosódott sirlakukból: kivétel nélkül a gyülés minden egyes tagja 
sietett beirni nevét ekkl. aranykönyvébe; oda, honnan azt évszázadok hosszu 
sora sem fogja kitörölni soha, sőt meggyőzőleg fogja hirdetni a késő unokák- 
nak is, mit a költő oly igazán mond, hogy: , Tett az idő élete, a tett nélküli 
percz halál s ki tétlen él, az félig halva teng." 

Valóban ugy hathattak az elhangzott szavak a szivek mélyére: mint 
ama gyöngyhalász, ki a tenger mélységes fenekére száll le, hogy onnan a leg- 
drágább korállekat hozza felszinre, mert legszegényebb embereink — napszá- 
mosaink is 3 frt — kisebb-nagyobb földmivelő birtokosaink 5, 10, 15 frt — 
igazán a legdrágább gyöngyeivel a szivnek — e mély tengernek — igyekeztek 
kifejezést, adni áldozatkész érzelmeiknek. — Ugy, hogy mindjárt e gyülésen 
aláiratott -az uj papiház alapra 550 frt. ; i 

Mit ekkor érzék szivemben, le nem irhatom s örömkönyüim el nem tit- 
kolhatám. Tartsd, óh tartsd és áld meg Isten! a népet, mely ily tettekre kész. 
Tedd szilárddá akarat erejét s egygyé az igaz, a szép és nemes iránti lelkesü- 
lésben mindig, hogy kicsiny gyülekezetünk ,virágozhassék, a proféta szavai 
szerént, mint a liliom, gyökeret, erős gyökeret verhessen — itt a magyarság 

szélén — mint a libánus hegyén való élőfa és ékessége olyan legyen, mint az 
olajfának ékessége. (Hos. XIV. 6. 7.)" 


Láthatni és meggyőződhetni, hogy a leányzó nem h 
hanem él, hogy még ezután akar élni. — S most még annyit, hogy az 
550 írt két részletben Szt.-György napig és aug. 20-ig 1892-ben fog kifizet- 
tetni. — 5§ ezzel soraim bezárom, at. szersztőség szives bocsánatát kérve, 
. hogy rövidebb nem lehettem — örömemben. 


Bethlen, Szt.-Miklós, 1891. decz. 8-án. 


alt meg, 


Márg Lasos, 
unitárius lelkész. 

